הוועדה לענייני ביקורת המדינה, כנסת 19, פרוטוקול מספר 57, 2013-11-11 11:00

אמנון כהן: שלום, שבוע טוב.

אמנון כהן: אני מתכבד לפתוח את ישיבת הוועדה לענייני ביקורת המדינה.

אמנון כהן: הנושא על סדר היום: הרשות לפיתוח כלכלי במגזר המיעוטים, דוח מבקר המדינה 63ג', עמ' 335.

אמנון כהן: קצת היסטוריה: כשהוקמה ועדת אור בעקבות אירועים שהיו בצפון באוקטובר 2000 הוועדה הזאת המליצה את המלצותיה, והממשלה אימצה והקימה בסופו של תהליך את הרשות לפיתוח כלכלי במגזר המיעוטים.

אמנון כהן: רק ב-2007 הייתה החלטת ועדת שרים בנושא הזה.

אמנון כהן: הרשות הייתה אמורה לטפל בכלל מגזר המיעוטים: המוסלמים, הדרוזים, הנוצרים, הצ'רקסים – רשות אחת שתרכז ותתכלל את העבודה מול כל משרדי הממשלה באשר הם: חינוך, תשתיות, בנייה, שיכון, תעשייה, כלכלה – כל מה שקשור בזה.

אמנון כהן: הם צריכים כרשות לרכז את הדברים מול משרדי הממשלה ולהביא דיווחים, ופעם בחצי שנה לראות איך הדברים מתקדמים, לראות אם עומדים ביעדים ולהתקדם בצורה כזאת.

אמנון כהן: זאת הייתה המטרה בגדול.

אמנון כהן: כמובן, משרד מבקר המדינה עשה בדיקה שהדברים לא היו כפי שהממשלה החליטה ורצתה לעשות.

אמנון כהן: לזה אנחנו תכף נידרש.

אמנון כהן: משרד מבקר המדינה יקרא ממצאים של הדוח.

אמנון כהן: נשמע את המבוקרים שהגיעו לכאן.

אמנון כהן: המטרה שלנו היא לתקן את הליקויים שגילה משרד מבקר המדינה.

אמנון כהן: יש כאן גם אורחים שהגיעו ורוצים להגיד דברים מתוך מה שהם רואים בשטח – הם רואים בשטח מה מתנהל ומתקדם.

אמנון כהן: אני רוצה לציין שמגזר המיעוטים הוא חלק מהאוכלוסייה שגרה במדינה, וחייבים לשלב אותה בכל התחומים – גם בהשכלה, גם בחינוך, גם בעסקים, גם בייצוא – בכל מה שאפשר.

אמנון כהן: הם אזרחים שווי זכויות, ולכן צריך לתת להם מה שאפשר.

אמנון כהן: אנחנו מאמינים שעל-ידי השכלה, כלכלה טובה ופרנסה טובה הם ישתלבו טוב יותר, וכך יתרמו מעצמם ומזמנם, והמדינה תיהנה מהמסים ומכל מה שהיא יכולה להפיק מאותן פעילויות שיעשה המגזר החשוב הזה.

אמנון כהן: אני מבין שהמדינה רוצה ושמה לה מטרות, אבל יש לנו דוח שאנחנו רוצים ללמוד את עיקרי הממצאים שלו ולשמוע את המבוקרים איפה זה עומד, איפה יש קושי.

אמנון כהן: אולי יש בעיות תקציביות, אולי יש בעיות של דיווחים.

אמנון כהן: ממשרד מבקר המדינה, מי רוצה להציג את עיקרי הסעיפים?

אמנון כהן: מר שמואל גולן, משנה למנכ"ל ומנהל חטיבה, בבקשה.

אמנון כהן: את הדוח כולם ראו, אבל את עיקרי הממצאים תגיד לנו.

<שמואל גולן: בוקר טוב, אדוני, חברי הכנסת והקהל.

<שמואל גולן: הדוח הזה מצטרף לסדרת דוחות שאנחנו עוסקים בהם בשנים האחרונים ומתמקדים בהם במגזר המיעוטים.

<שמואל גולן: אני אזכיר שבשנים האחרונות עסקנו בנושא של תשתיות תחבורה ובטיחות, עסקנו בפיתוח אזורי תעשייה בשנה שעברה, השנה אנחנו עוסקים בנושא של מצוקת הדיור, והדוח הזה היה אחד הדוחות שניסה לבחון את יישום החלטת הממשלה להקים גוף שיוכל לתכלל את כל פעולות משרדי הממשלה בתחומים השונים מול המגזר הזה.

<שמואל גולן: עקרונית הרעיון היה ליצור גוף עם מנוף כלכלי שיוכל גם לסגור את כל הפערים בין המגזרים השונים במגזר המיעוטים, ולכן הממשלה החליטה להקים את הרשות לפיתוח כלכלי במגזר.

<שמואל גולן: מבחינת המעמד של הרשות הזאת ההבנה הייתה לתת לה מעמד של רשות, והיא גם נקראת רשות.

<שמואל גולן: רשות בהגדרה, להבנתנו, זאת רשות סטטוטורית שיש לה סמכויות שונות.

<שמואל גולן: בפועל הרשות הזאת נמצאת במשרד ראש הממשלה.

<שמואל גולן: אין לה מעמד של רשות, להבנתנו, אלא יש לה מעמד של אגף בתוך משרד ראש הממשלה.

<שמואל גולן: לא רק זה אנחנו יודעים שבחלק מהפעילויות היא צריכה לתכלל את כל המגזרים במגזר המיעוטים, קרי הדרוזי, הצ'רקסי, הערבי, המוסלמי וכדומה.

<שמואל גולן: בחלק מהפעילויות עוסקים בזה גם גופים אחרים במשרד ראש הממשלה.

<שמואל גולן: לפי דעתי, צריך לתת את הדעת מה הייתה המטרה או מה הייתה המטרה שעליה החליטה הממשלה, ולאן הדבר הזה נמשך.

<שמואל גולן: שנית, כמובן כל מנגנון העבודה של הרשות מול ועדת השרים.

<שמואל גולן: יש ועדת שרים לענייני המיעוטים.

<שמואל גולן: הוועדה הזאת צריכה להיות הגוף המפקח על פעולות הרשות; היא צריכה לקבל, כמובן, דיווחים על פעולות הרשות.

<שמואל גולן: אנחנו מצאנו שבחלק מהדברים היה מידע לקוי בהעברה לוועדת השרים.

<שמואל גולן: ההגדרה הייתה שכל חצי שנה צריך לדווח לוועדת היגוי, וועדת ההיגוי היא זאת שצריכה להציג את זה לפני משרד ראש הממשלה - -

אמנון כהן: על מה לדווח?

<שמואל גולן: לדווח על הפעולות של הרשות.

אמנון כהן: של הרשות מול כל משרדי הממשלה?

<שמואל גולן: כן.

<שמואל גולן: הדיווח הזה היה צריך לעלות אחרי זה לוועדת השרים לענייני מיעוטים כי בכל זאת מוועדת השרים מייצגים גם את המשרדים השונים.

באסל גטאס: יש ועדה כזאת?

<שמואל גולן: כיום אין.

באסל גטאס: ועדת שרים יש?

<שמואל גולן: הייתה בעבר.

אמנון כהן: בתקופת הביקורת הייתה.

אמנון כהן: היום לא.

אמנון כהן: בתקופה של ברוורמן.

<שמואל גולן: ברוורמן היה האחרון.

אמנון כהן: הוא היה השר האחראי - -

<אימן סייף: הוא סיים בתחילת 2011.

<אימן סייף: תקופת הביקורת הייתה אחרי 2011 אז כך שהוועדה לא קיימת.

<אימן סייף: תכף נתייחס לזה.

<שמואל גולן: זה לגבי המעמד של הרשות.

באסל גטאס: לא ציינת שאין רשות, אלא אגף.

<שמואל גולן: ציינתי.

<שמואל גולן: אמרתי שלהבנתנו, כשהתחילו להקים רשות הרשות היא רשות סטטוטורית שיש לה סמכויות.

<שמואל גולן: אלה הסמכויות שהממשלה האצילה להם, אבל בפועל זאת לא רשות עצמאית, אלא גוף שיושב היום במשרד ראש הממשלה עם הסמכויות שיש לו.

<שמואל גולן: אני מניח שמנהל הרשות יציג כאן באלו תחומים הוא עוסק.

<שמואל גולן: אנחנו יודעים שבחלק מהסקטורים של מגזר המיעוטים הרשות הזאת לא מתעסקת.

<שמואל גולן: יש מישהו אחר שמתעסק עם הדרוזים שם, ויש תקציבים וכל מיני דברים.

<שמואל גולן: ראוי לתת את הדעת לעניין הזה.

<שמואל גולן: אם זאת הייתה המטרה, לפחות לא ככה הבנו את מטרת החלטות הממשלה.

<שמואל גולן: תחומי הפעילות: הרשות הזאת נועדה לתכלל את פעילות המשרדים כדי למנף את הפעילות הכלכלית של מגזר המיעוטים בתחומים שונים.

<שמואל גולן: בחלק מהדברים הגדירו גם לאיזה יעד רוצים להגיע.

<שמואל גולן: אנחנו, כמובן, הגענו לשנתיים של פעילות הרשות, ולמשל הייתה הגדרה שרוצים להגביר את פעילות המגזר העסקי שלהם ולהגביר את הפוטנציאל שלהם להשתלב בתוך הייצוא של מדינת ישראל.

<שמואל גולן: בפועל נקבע יעד שכ-20 עסקים יוכלו להשתלב בצורה כזאת או אחרת בייצוא התוצרת שלהם.

<שמואל גולן: בפועל במועד הביקורת היו בקושי חמישה עסקים שהצליחו להביא אותם לייצוא.

<שמואל גולן: שנית הוחלט על הגברת הרכש הממשלתי.

<שמואל גולן: הממשלה משנה מוצרים בערכים של כ-30 מיליארד שקל, ומתוך זה חלק מזה צריך להפנות גם למגזר ולרכוש גם משם.

<שמואל גולן: בפועל מצאנו שמהמגזר בקושי רוכשים 5%-1%, תלוי בתחומים.

<שמואל גולן: זאת, כמובן, לא הייתה המטרה שהגדירו לרשות, והיא לא הצליחה בעניין הזה להגביר את הרכש הממשלתי.

<שמואל גולן: כמובן, כשאני אומר שהיא לא הצליחה חלק מזה אלה משרדי הממשלה הרלוונטיים לעניין הזה, אבל הם היו צריכים לתכלל בעניין הזה.

<שמואל גולן: הדבר השלישי הוא נושא של השקעות.

<שמואל גולן: אמרו לנו שמשקיעים הרבה כסף.

<שמואל גולן: אנחנו גם יודעים שחלק מהכסף מופנה לתכנית החומש, ואנחנו יודעים כמה כסף המדינה נתנה לעניין הזה.

<שמואל גולן: בפועל כשאנחנו באנו נאמר לנו שכ-80% מהכסף יצא, אבל לא מצאנו במה הוא הושקע, איפה הושקע הכסף הזה.

<שמואל גולן: אנחנו לא מוצאים תיעוד למה שנעשה עם הכסף.

<שמואל גולן: אני מניח שהשקיעו את הכסף הזה בכל מיני דברים שצריכים להשקיע אותם, אבל אנחנו לא יכולים להצביע ולהגיד במה השקיעו ובמה לא השקיעו.

באסל גטאס: אתה יכול להיות יותר ספציפי על איזה השקעות מדובר?

<שמואל גולן: תכף אני אדבר על תכנית החומש.

<שמואל גולן: הם דיברו על השקעה בתכנית החומש שהייתה בשנת 2010.

<שמואל גולן: הממשלה קבעה תכנית השקעה של פיתוח כלכלי ב-13 יישובים עם השקעה של 770 מיליון.

באסל גטאס: - - - לקרן אל-בוואדר שהוקמה בכסף ממשלתי וכסף פרטי או למשהו אחר?

<שמואל גולן: לא.

חנין זועבי: כתוב בדוח: ניצול של 5% מהכסף של - - -

<אימן סייף: איפה כתוב 5%?

חנין זועבי: בדוח של המבקר.

<אימן סייף: בדוח של המבקר כתוב 5%?

<אימן סייף: זה לא נכון.

אמנון כהן: תכף תגיעו.

<שמואל גולן: בפועל כשהגענו לשם דיברו על כך שהוציאו מתוך ההשקעה שהממשלה קבע כ-80%.

<שמואל גולן: אבל אנחנו לא יכולים להצביע על מה הוציאו את ה-80% האלה.

אמנון כהן: על כמה מצביעות ההשקעות?

רות קלדרון: אז 500 מיליון שקלים הושקעו, ואנחנו לא יודעים איפה הם.

<שמואל גולן: אנחנו לא מצאנו תיעוד שמצביע על זה.

אמנון כהן: זה הלך לכבישים.

<שמואל גולן: זה ברור לי שזה הלך לאיזשהו מקום, ואף אחד לא לקח את זה לכיס.

<אימן סייף: אופיר, תתקן.

<אימן סייף: זאת לא הערה שלכם.

אמנון כהן: המדינה השקיעה 800-700 מיליון שקלים, ואתה אומר שבביקורת לא ידעת להצביע לאן זה הלך.

<שמואל גולן: רגע.

<שמואל גולן: בוא נשמע את שחר.

<שחר גולדמן: במסגרת תכנית החומש הממשלה אמורה להשקיע כ-800 מיליון שקל.

<שחר גולדמן: עד עכשיו הרשות מדווחת על 80% מההתחייבויות.

<שחר גולדמן: מה שגולן אומר הוא שאנחנו מנסים לראות את התוצרים של ההשקעות.

<שחר גולדמן: זאת אומרת את הכסף אפשר להשקיע, אבל השאלה היא מה המטרות, מה רוצים להשיג.

<שחר גולדמן: את הדבר הזה אנחנו עדיין לא רואים.

<שחר גולדמן: מעבר לעניין הזה יש, כמובן, תחומים נוספים של פיתוח כלכלי שלא קשורים לתכנית החומש שהרשות מטפלת בהם שגם לגביהם יש קושי בשלב הזה לראות את התוצרים, את התוצאות.

<שחר גולדמן: זאת הכוונה.

<שמואל גולן: לגבי תכנית החומש – בשנת 2010 הוחלט על תכנית חומש לפיתוח כלכלי שאמורה להסתיים בשנת 2014 ב-13 יישובים בהיקף כספי של 770 מיליון שקל.

<שמואל גולן: מתוכם הוציאו חלק גדול מהכסף או הצביעו על התחייבויות להוציא, והמטרה הייתה לפיתוח כלכלי-תעסוקתי, לדיור ולנדל"ן וגם לתשתיות תחבורה.

<שמואל גולן: בתחום הדיור אנחנו עושים השנה ביקורת בנושא מצוקת הדיור בכל מדינת ישראל, ובין היתר יש שם פרק נרחב שמתמקד במגזר המיעוטים.

<שמואל גולן: ועדת טרכטנברג קבעה שהמגזר הזה צריך לפחות 12,000 יחידות דיור כל שנה כתוספת לגידול הטבעי שלהם, ובפועל הבנייה היא ברובה בנייה פרטית ולא רוויה.

<שמואל גולן: אנחנו מוצאים היום לא יותר מ-7,000 יחידות דיור, כך שנוצר פער כל שנה של כ-5,000 יחידות דיור.

<שמואל גולן: הדבר הזה יבוא לידי ביטוי בדוח הבא.

<שמואל גולן: אני רק אומר שבדוח אנחנו מציינים שלאחר מחצית הזמן הם עמדו ביעד רק של 16.5% מכמות היחידות שקבעו.

אמנון כהן: כתבת פה 4,240 יחידות דיור בסכום של 40,000 שקל כל אחת.

אמנון כהן: סך הכול 700 יחידות דיור נכנסו לפרויקט – 16.5% מכלל הפרויקט.

<שמואל גולן: זה לפחות היעד שהם הגדירו לעצמם.

<שמואל גולן: בדוח שנפרסם רוב הבעיות הן בעיות של תכניות מתאר שנגררות שם הרבה שנים ושל תשתיות נלוות.

<שמואל גולן: אי אפשר לפתח יישובים כאשר אין תשתיות ביוב, אין תשתיות כבישים, וצריך כמובן להשקיע בכל הדברים האלה.

<שמואל גולן: שנית, זה פיתוח תעסוקתי.

<שמואל גולן: משרד הכלכלה היה אמור לעמוד ביעד שהוגדר לו לפיתוח חממה תעסוקתית, והם לא עמדו ביעד הזה.

<שמואל גולן: דבר נוסף זה דוח נוסף שנמצא בדוח הנוכחי שמתייחס לאזורי תעשייה.

<שמואל גולן: המגמה היא לפתח אזורי תעשייה ולהוציא את העסקים.

<שמואל גולן: מה שמאפיין את המגזר הזה הוא שרוב העסקים נמצאים בתחומי היישוב עצמו, ואנחנו יודעים שחלק מהם זה תעשיות מזוהמות שנמצאות בין הבתים.

<שמואל גולן: המגמה היא להוציא אותם החוצה.

<שמואל גולן: אנחנו הצגנו לפחות מספר מקרים שיש כישלון בעניין הזה – לא מצליחים לבנות אזורי תעשייה.

<שמואל גולן: בחלק מהמקומות הצליחו.

<שמואל גולן: אני אתן דוגמה – בכסרא-סמיע יש אזור תעשייה שפיתחו אותו כבר לפני כמה שנים ולא מצליחים להוציא את התעשיות ולהביא אותן לשם מסיבות כאלה ואחרות שמפורטות בדוח השני.

<שמואל גולן: המטרה של הרשות לפיתוח כלכלי הייתה לתכלל את כל פעולות הממשלה מול המגזר הזה ולקדם את המגזר הזה.

<שמואל גולן: הוגדרו גם יעדים, על-פי תכנית החומש ועל-פי תכניות אחרות של החלטות ממשלה.

<שמואל גולן: הדוח מציג שההתקדמות בעניין הזה היא מועטה.

אמנון כהן: תודה.

אמנון כהן: אני רוצה לקבל בברכה את כיתה י"ב מבית הספר הרב תחומי מחדרה.

אמנון כהן: המורה רינה עברון, מה שלומך?

אמנון כהן: אתם דור העתיד של מדינת ישראל.

אמנון כהן: תלמדו אזרחות.

אמנון כהן: זה הבית שלכם.

אמנון כהן: אם תהיה לכם איזו הערה לטובת הדיון הזה תרימו יד ותוכלו להשתתף בדיון.

אמנון כהן: ביקשתי ממנכ"ל משרד ראש הממשלה להשתתף בדיון.

אמנון כהן: כיוון שאין ועדת שרים היום בנושא המיעוטים הבנתי שהנושא מתרכז במשרד ראש הממשלה בהנהגתו של מנכ"ל משרד ראש הממשלה.

אמנון כהן: הוא אמר שהוא שולח נציג או נציגה.

אמנון כהן: מי?

<אימן סייף: הנציג שלו במילואים היום, אז הוא לא הגיע.

אמנון כהן: מי זאת חגית?

<חגית נבו: אני מהרשות לפיתוח כלכלי.

אמנון כהן: מי הנציג של לוקר?

<אימן סייף: אני מסביר – אורן כהן - -

אמנון כהן: מי אתה?

<אימן סייף: אימן סייף, מנהל הרשות לפיתוח כלכלי.

אמנון כהן: אני שאלתי מי מהמשרד של לוקר?

<אימן סייף: היה אמור להגיע אורן כהן כנציגו של הראל לוקר שטיפל בנושא הזה.

<אימן סייף: הוא במילואים היום, והוא לא יכול היה להגיע.

<חנה פריידין: יש עוד מישהי בחו"ל.

<אימן סייף: יש גם מישהי בחו"ל.

אמנון כהן: אבל אנחנו צריכים תשובות ממשרד ראש הממשלה.

אמנון כהן: אנחנו פותחים את הדיון, ואני מתמקד ראשית כול בדוח מבקר המדינה.

אמנון כהן: יש לכם את עיקרי הממצאים של הדוח.

אמנון כהן: אני יודע שהממשלה עושה פעילות ענפה בתחום, אבל אני מתמקד בתיקון הליקויים – לא מה שעושים, אלא מה שלא עושים.

אמנון כהן: מה שעושים, בסדר, ודאי, זה התפקיד של הממשלה.

אמנון כהן: אנחנו כרגע מבקרים את מה שלא עשו נכון או את מה שצריך לתקן.

אמנון כהן: אז אנחנו מתייחסים לעיקרי הממצאים, ואני רוצה להיצמד לנושא הזה.

אמנון כהן: אנחנו נעבור סעיף-סעיף, ואתם תגידו לי איפה זה עומד.

אמנון כהן: אם תיקנתם – עלא כיפאק; אם לא תיקנתם – איפה הקשיים.

אמנון כהן: זה מה שאני רוצה לדעת.

אמנון כהן: לאחר מכן ישמעו מה תיקנו ומה לא תיקנו כדי שגם חברי הכנסת המעורים מאוד במגזרים יאמרו את הדברים - -

חנין זועבי: ברשותך, אולי להפך?

אמנון כהן: לא, לא.

אמנון כהן: אנחנו נלך לפי סעיפים.

אמנון כהן: בסעיף – אם יש להם מה להגיד – ודאי.

חנין זועבי: ברשותך, זה הדיון הראשון בסוגיה הזאת, נכון?

אמנון כהן: איזה דיון ראשון?

אמנון כהן: ראשון ואחרון.

אמנון כהן: אני גומר דיון וממשיך הלאה.

אמנון כהן: את יודעת כמה דוחות יש לי?

חנין זועבי: אדוני היושב-ראש, ברשותך.

אמנון כהן: חברת הכנסת חנין - -

חנין זועבי: אולי תיתן לנו את המסגרת הכללית של הדיון.

אמנון כהן: אני קובע את המסגרת הכללית.

חנין זועבי: כן, ברשותך.

אמנון כהן: אז אני אומר איך זה יהיה, איך זה מתנהל פה בדיונים.

אמנון כהן: זה לא דיון יזום של חבר כנסת שמעלה בעיה ספציפית ואז מציפים בעיה.

אמנון כהן: פה יש בעיה ידועה, יש פה מבוקרים - -

חנין זועבי: כן, אנחנו נישאר במסגרת של הוועדה.

אמנון כהן: אז לפני שאני שומע אולי יש תשובות.

אמנון כהן: בשביל מה ניכנס?

אמנון כהן: הוא יגיד שהמבקר גילה א', והוא אומר ב', והוא אומר ג' בכלל.

חנין זועבי: כבוד היושב-ראש, אני רוצה שוב להדגיש את הנקודה שלי.

חנין זועבי: יש גם מסגרת דיון וגם דברי רקע שחשוב לקחת בחשבון לפני שמתחילים במידע הספציפי שנמצא בדוח מבקר המדינה.

חנין זועבי: אז אולי תיתן לחברי הכנסת חמש דקות בגלל שזה נושא חשוב, בגלל שזה נושא מאוד מרכזי ובגלל שאנחנו מעריכים את העבודה של אימן ושל הרשות לפיתוח כלכלי למרות כל הביקורת.

חנין זועבי: אז אולי ניתן מסגרת כללית.

אמנון כהן: אתם רוצים לדבר קודם?

באסל גטאס: אני אישית מעדיף לדבר אחרי שאני אשמע.

אמנון כהן: את רוצה לדבר עכשיו?

חנין זועבי: אז אולי אני אדבר לבד, אין לי בעיה.

אמנון כהן: אין בעיה.

חנין זועבי: אני גם רוצה את ההתייחסות של אימן.

אמנון כהן: על הדברים שלך?

אמנון כהן: אבל הוא לא חייב לתת תשובות כי הוא לא הכין את עצמו לתשובות לדברים שלך.

חנין זועבי: דווקא אני - - - את העבודה שלו.

חנין זועבי: אני רוצה לתת ביקורת ודעה.

אמנון כהן: בבקשה, חברת הכנסת חנין זועבי.

חנין זועבי: הדוח של מבקר המדינה נכנס בצורה ישירה לפעילות ולהישגים של הרשות ומבקר אותם.

חנין זועבי: ברשותך, היושב-ראש, אני אולי אגיד דברים שגם אימן יסכים אתי עליהם.

חנין זועבי: אי אפשר לדון על ההישגים של הרשות בלי לבקר את המטרה שלה, בלי לבקר את המנדט שלה ואת הנחות היסוד של העבודה שלה.

חנין זועבי: לדעתי, יש בעיה קונספטואלית שגם אם אנחנו דנים בדוח הזה בממצאים בלי לדון בהנחות היסוד אנחנו לא יכולים להגיע לשום מקום.

חנין זועבי: הרשות נמצאת ופועלת בתוך מסגרת המדיניות של הממשלה, ודרכי הפעולה שלה הם על-ידי כנסים, על-ידי ימי עיון, על-ידי תיווך ופגישות עם חברות ביטוח למיניהן – עם הבנקים, עם עסקים יהודיים.

חנין זועבי: היא כאילו מנסה לתווך בין אנשי העסקים הערבים לבין גורמים שונים שמשפיעים על עידוד היזמות ועל עידוד התעסוקה של הערבים.

חנין זועבי: אני רוצה, ברשותך, להגיד שאנחנו צריכים קודם כול לפנות לבעיה המרכזית ולחסמים המרכזיים שאני לא רואה שהרשות פונה אליהם בכלל ונותנת להם מענה.

חנין זועבי: כלומר בעניין של ייצור סביבה עסקית יותר הגונה, העניין של יצירת תשתיות ואזורי תעשייה לעסקים האלה אנחנו לא יכולים להתמקד בהון האנושי ולדבר על ימי הכשרה ועל עידוד ההון האנושי של בתי העסק הערביים, של נשים ושל גברים, בלי לדבר על האפשרויות של אנשי העסקים למימון כספי; בלי לתת מענה על חסמים גזעניים ובלי לתת מענה על תנאי ההלוואות שהעסקים האלה יכולים לקבל מהבנקים, ובלי לדבר על הסרת החסמים האלה.

חנין זועבי: אנחנו לא יכולים להסיר חסמים על-ידי הכשרה ועל-ידי ימי עיון ועל-ידי ישיבות.

חנין זועבי: דבר שני, כל העניין של תכנית החומש הוא מעמסה על הרשות, והוא הופך את הרשות לסמי-ממשלה.

חנין זועבי: אני לא יכולה להבין רשות אחת שצריכה להתעסק בענייני חינוך, בענייני דיור, בענייני אלימות, בענייני תשתיות, בענייני אזורי תעשייה - כאילו ליצור עוד ממשלה או ליצור עוד שר לענייני ערבים בלי לשנות את הדרך.

חנין זועבי: אנחנו נשארים בתוך מסגרת היעדים של הממשלה שאנחנו, חברי הכנסת, לא מסכימים איתם מלכתחילה.

אמנון כהן: מי זה אנחנו?

חנין זועבי: חברי הכנסת - -

אמנון כהן: אני מסכים אתך - -

חנין זועבי: ליצור איזוני תעשייה.

אמנון כהן: עצם הקמת רשות שמכירה את צרכי הקהילה – כך אני מבין – ואז מול כל משרד ממשלתי ייעודי – חינוך זה חינוך, תעסוקה זה תעסוקה – כך זה הכי טוב להסתכל על זה.

אמנון כהן: אני מסתכל על זה כפרלמנט.

אמנון כהן: ודאי כמו בממשלה, וזה גם בתוך משרד ראש הממשלה.

אמנון כהן: היא צריכה לתכלל את העבודה מול כל משרדי הממשלה, היא יודעת בדיוק איפה עניין הבגרויות וכדומה.

אמנון כהן: יש להם גופים מקצועיים במשרד החינוך, בוודאי, אבל זה התכלול.

אמנון כהן: זה הכי נכון, כי ככה הם הולכים לאיבוד שם.

חנין זועבי: אני חושבת שמלכתחילה לתת לרשות אחת לתאם את כל פעילות הממשלה בענייני חינוך, דיור ואלימות זאת קונספציה מטעה, לא יעילה ולא נינוחה.

<שמואל גולן: התפיסה פה היא של ריכוז מאמץ.

חנין זועבי: ממילא יש לי כמה דברים, ואני מבולבלת עכשיו אז תנו לי להתרכז.

חנין זועבי: לדעתי, לרשות יותר טוב להתמקד בעניין של תמיכה בעסקים.

חנין זועבי: אם כבר מדברים על תמיכה בעסקים אז לא לדבר כאן על ההון האנושי, אלא לדבר על שינוי חסמים.

חנין זועבי: החסם העיקרי הוא אזורי תעשייה, קרקע, פיתוח של אזורי תעשייה, והכלי השני הוא הגדרת יעדים ספציפיים לעידוד יזמים ולעידוד תעשיינים.

חנין זועבי: אני לא ראיתי שהרשות במשך ארבע שנים נגעה בעניין של אזורי תעשייה.

חנין זועבי: אנחנו נמצאים במסגרת של אותה מציאות, במסגרת של אותן תשתיות, במסגרת של אותם תנאי הלוואות, במסגרת של אותם חסמים, ורק מתמקדים בכנסים ובימי העיון כאילו הבעיה היא בהון האנושי.

חנין זועבי: יש בעיה בהון האנושי, אבל הבעיה היא יותר במסגרת המדיניות והחסמים הכלליים.

חנין זועבי: אם לעודד את העסקים אז צריכים לשנות רגולציה בכל העניין של קרקע ושל אזורי תעשייה, לשנות רגולציה בכל העניין של אכיפה על כל בתי העסק היהודיים שנתמכים על-ידי הממשלה.

חנין זועבי: כל בית עסק יהודי שנתמך על-ידי הממשלה או מספק שירותים לממשלה חייב לפתוח ענפים, לפתוח סניפים שלו בכפרים וביישובים הערביים או להעסיק עובדים ערבים.

חנין זועבי: אותו דבר בעניין של סוכנות ביטוח ובנקים.

חנין זועבי: אתה לא יכול על-ידי פגישות ועל-ידי ניסיון לשכנע את הבנקים, לשכנע את סוכנות הביטוח, לשכנע את בתי העסק היהודיים.

חנין זועבי: אתה לא יכול על-ידי שכנוע ופגישות לעודד את העסקים האלה ואת הענפים האלה להשקיע יותר באזורי תעשייה.

חנין זועבי: צריכים שינוי ברגולציה, צריכים אכיפה של חוק.

חנין זועבי: הרשות לא הצליחה – או ההצלחה שלה הייתה מועטה מכיוון שזה לא כדאי.

חנין זועבי: כל עוד לא כדאי למגזר העסקי היהודי להשקיע ביישובים הערביים כספית ורווחית אז הדברים האלה לא ישתנו.

חנין זועבי: כל העניין של תנאי ההלוואות – התנאים לא מותאמים ולא מתאימים לצרכים וליכולת של היזמים הערבים.

חנין זועבי: אין הלוואות זולות, אין הלוואות ארוכות טווח, אין מענקים, אין הלוואות או מצ'ינג או סבסוד בענייני ייצוא בכלל, ולכן גם ההצלחה מועטה בענייני הייצוא; אין הגדרת יעדים ספציפית למגזרים שונים, לענפים מסוימים.

חנין זועבי: למשל, תיירות – אם בנצרת יש פוטנציאל של תיירות אז אולי כדאי לתת הנחות ותמיכה מסוימת לענף הזה, הענף הפרא-רפואי.

חנין זועבי: אם הממשלה הגדירה יעד להעלות את שיעור הנשים הערביות המועסקות מ-20% ל-40% אז לתת דחיפה ספציפית לענף הזה, כמובן עם שקיפות בדוחות שכרגע אין, עם הדוחות שעוקבים אחרי ההישגים בכל שנה – דבר שלא נמצא.

חנין זועבי: אין גם שקיפות לגבי מספר מקומות העבודה שהרשות יצרה.

חנין זועבי: כמה מקומות עבודה הרשות יצרה במשך 4-3 השנים האחרונות?

חנין זועבי: אם כך, שינוי ברגולציה, דגש על אזורי תעשייה סוג א', דגש על ענפי תעסוקה מסוימים, על מגזרים מסוימים של בעלי העסק, כגון נשים, יצירת חממה תעסוקתית – להדגיש אזור מסוים, נצרת למשל.

חנין זועבי: נצרת היא עיר שיכולה לספוג הרבה יזמות ופרויקטים והשקעות, ואולי מבחינה גיאוגרפית להגדיר יעדים גיאוגרפיים ספציפיים.

חנין זועבי: נקודה אחרונה – ועדת היגוי.

חנין זועבי: אני לא יכולה להבין ועדת היגוי שמורכב רק מנציגים של משרדי הממשלה שהם הבעיה.

חנין זועבי: ועדת היגוי שצריכה לספק פתרונות לא יכולה לשאת באותה תפיסה של מדיניות הממשלה.

חנין זועבי: אני לא רואה את הרשות מנסה לחרוג מהמדיניות של הממשלה, שמנסה לאתגר את המדיניות של הממשלה, מה עוד שוועדת ההיגוי כשאתה חוזר אליה היא מורכבת מנציגי השרים, היא לא מורכבת ממומחים לכלכלה ערבים.

חנין זועבי: לא הייתה שום פגישה עם חברי הכנסת הערבים שיום ולילה מדברים על ענייני חינוך ועל חסמים של כלכלה ועל העוני ועל אזורי התעשייה.

חנין זועבי: אפילו מוציאים את חברי הכנסת שגם יכולים לתרום.

חנין זועבי: זאת לא פוליטיזציה של הרשות, אלא אנשים שמקושרים לשדה ולחברה שלהם.

חנין זועבי: אני לא רואה בוועדת ההיגוי שום מומחים כלכלנים בחברה הערבית.

חנין זועבי: אנחנו חוזרים לנציגים של משרדי הממשלה.

חנין זועבי: הרי זאת הממשלה שיצרה את הבעיה, זאת הממשלה שיצרה את המציאות של העוני ואת המציאות של המחסור בהזדמנויות העבודה.

חנין זועבי: זה בקצרה כמה נקודות.

אמנון כהן: אתה תשיב לה אחר כך.

אמנון כהן: כרגע אנחנו נעבור על עיקרי הממצאים.

אמנון כהן: כתוב: "בהחלטת הממשלה הוחלט להקים ועדת היגוי אשר תפקידה לשמש גוף עליון לליווי ולפיקוח על עבודות הרשות, להתוות את המדיניות, לדון בתכניות העבודה שלה ולדווח אחת לחצי שנה אודות פעילות הרשות והתקדמותה לוועדת השרים לענייני המגזר הלא-יהודי".

אמנון כהן: ואם אין ועדת שרים אז למנכ"ל, כנראה, שיפקח על הנושא.

אמנון כהן: "אולם עד סיום הביקורת לא התכנסה ועדת ההיגוי, לא נקטה שום פעולה בנוגע לרשות".

אמנון כהן: ראשית, מי אלה ועדת ההיגוי?

אמנון כהן: אני גם מתחבר לשאלות של חברת הכנסת חנין זועבי.

אמנון כהן: האם הם מייצגים את משרדי הממשלה או את הציבור הרחב של מגזר המיעוטים, כל אחד בתחומו – חינוך, הייטק, רווחה, ואז מציפים את הבעיה ויותר קל כי על-פי זה מכינים תכנית עבודה?

אמנון כהן: אז אתה דורש מכל משרד ממשלתי כזה או אחר להתכנס.

אמנון כהן: למה היא לא התכנסה פעם בחצי שנה ולא דיווחה?

אמנון כהן: איפה זה עומד?

אמנון כהן: מדוע?

<אימן סייף: בוקר טוב לכולם.

<אימן סייף: ברשותך, רק משפט אחד להקדמה - -

אמנון כהן: לא, תן לי תשובות.

אמנון כהן: נתקדם אחר כך להקדמות.

אמנון כהן: למה הרשות לא דיווחה אחת לחצי שנה על אודות הפעילות שלה?

אמנון כהן: ותגיד לנו גם מי הם חברי ועדת ההיגוי?

<אימן סייף: ועדת היגוי, על פי החלטת הממשלה, הייתה צריכה להיות מורכבת מנציגים של משרדי הממשלה, מנכ"לים של משרדי ממשלה.

אמנון כהן: יש רשימה של ועדת ההיגוי?

<אימן סייף: כן, יש רשימת ועדת היגוי בהחלטת הממשלה להקמת הרשות.

אמנון כהן: אני מדבר תכל'ס – מי בוועדת ההיגוי?

אמנון כהן: אני רוצה שתעבירו אליי רשימה.

<אימן סייף: בהחלטת הממשלה 1204 על הקמת הרשות יש רשימה מסודרת.

אמנון כהן: יש הרשימה של ועדת ההיגוי שהממשלה רצתה להקים?

אמנון כהן: את זה אנחנו רוצים לראות.

<אימן סייף: יש לך בסעיף 8 של החלטת הממשלה 1204 - -

אמנון כהן: מי היום בוועדת ההיגוי?

<אימן סייף: רגע, נעשה סדר - -

אמנון כהן: לא, אתה תגיד - -

<אימן סייף: אבל אתה לא נותן לי לדבר, אתה קוטע אותי.

אמנון כהן: יקירי, לא מה שאתה רוצה להגיד, אלא מה שאני רוצה לשמוע.

אמנון כהן: אני רוצה לדעת מי הם החברים בוועדת ההיגוי שאז קבעה הממשלה.

אמנון כהן: אנשים מתחלפים, מנכ"לים מתחלפים.

אמנון כהן: לכן אני רוצה לשמוע מי חבר בוועדת ההיגוי המעודכנת הנוכחית.

<אימן סייף: ועדת ההיגוי הנוכחית המעודכנת היא של תכנית החומש שיזמנו בראשותו של מנכ"ל משרד ראש הממשלה.

<אימן סייף: יושבים שם מנכ"לים של משרד התחבורה, של משרד השיכון, של משרד האוצר, של משרד הפנים ועוד מנכ"לים של משרדי ממשלה אחרים.

<אימן סייף: הוועדה הזאת מתכנסת פעם בחצי שנה.

<אימן סייף: אנחנו מדווחים לוועדה הזאת אודות התקדמות שלנו בפעילות הרשות, לרבות על יישום החלטת הממשלה.

אמנון כהן: הוא כותב שלא הגשתם.

<שמואל גולן: לפי מה שבדקנו.

<אימן סייף: התגובה שלנו למבקר המדינה היא שלא היה צורך להקים עוד ועדת היגוי עם אותו הרכב, אלא אנחנו בעצם משתמשים בהרכב של ועדת ההיגוי לתכנית החומש, ואנחנו מדווחים על הפעילות של הרשות - -

אמנון כהן: לא הבנתי.

אמנון כהן: כתוב פה: "ועדת היגוי" בסעיף 8.

אמנון כהן: יש ועדת היגוי?

<אימן סייף: ועדת היגוי כפי שכתוב בהחלטת הממשלה – לא.

<אימן סייף: יש לנו ועדת היגוי שהקמנו לתכנית החומש שזה בעצם אותו הרכב שהוחלט עליו בהקמת הרשות.

<שמואל גולן: תכנית החומש מדברת על חלק - -

<אימן סייף: כל החברים שהוחלט עליהם בהקמת הרשות יושבים בוועדת ההיגוי של תכנית החומש.

<אימן סייף: לכן לא ראינו לנכון לקיים שתי ועדות היגוי.

אמנון כהן: איפה הרשימה של ועדת ההיגוי של תכנית החומש?

<אימן סייף: יש לנו.

<אימן סייף: נעביר לכם אותה.

אמנון כהן: מתי הוועדה ישבה בפעם האחרונה?

<אימן סייף: לפני 4 חודשים.

אמנון כהן: הדוח מציין שלא דיווחתם פעם בחצי שנה.

אמנון כהן: אז לא הייתה תכנית החומש כי היא הוקמה רק - -

<אימן סייף: ב-2010 התחלנו בתכנית החומש.

רות קלדרון: אדוני היושב-ראש, מותר לי להוסיף שאלה?

אמנון כהן: כן, בטח, בנושא הזה, בסעיפים האלה.

רות קלדרון: אני מבקשת שתגיד לנו איך אתה רואה את תפקידך כראש הרשות?

<אימן סייף: הוא לא נותן לי.

רות קלדרון: בסדר, יש לו שלו, וגם לי מותר לשאול שאלה.

אמנון כהן: תכף.

רות קלדרון: תגיד בקצרה מה החזון שלך.

<אימן סייף: בסדר גמור, בשמחה.

<אימן סייף: לענות לה?

אמנון כהן: שנייה אחת.

אמנון כהן: אנחנו נשמע, אבל כל הכוח שלו הוא ועדת ההיגוי.

רות קלדרון: אני אחריך, אני רק מוסיפה את זה.

אמנון כהן: אז אני אומר, כל הכוח שלו זה ועדת ההיגוי.

אמנון כהן: אם יש ועדת היגוי אז היא תעבוד, אם אין ועדת היגוי אין כלום.

אמנון כהן: אז הוא יכול לצעוק עד מחר בבוקר, ואין כלום.

אמנון כהן: אני רוצה לעזור לו אבל הוא לא אומר לי תשובות ברורות.

אמנון כהן: מי בוועדת ההיגוי?

חנין זועבי: נציגי משרדי הממשלה.

באסל גטאס: יש הבדל גדול בין ועדת ההיגוי לתכנית החומש לבין ועדת היגוי לרשות.

באסל גטאס: ועדת ההיגוי לרשות היא התקרה שלך וגם הבסיס שלך.

אמנון כהן: בשבילך, לא בשבילי.

באסל גטאס: ברור מהדוח שזה לא היה.

באסל גטאס: השאלה של היושב-ראש היא האם זה תוקן; האם אתה מתכוון עכשיו לחזור ולהקים ועדת היגוי לרשות?

<אימן סייף: אם תתנו לי להתייחס עד הסוף לכל סעיף וסעיף תקבלו תשובות מלאות.

<אימן סייף: אם אתם תמשיכו לקטוע אותי אני אתחיל לגמגם.

<אימן סייף: אני מסביר שוב: לא הוקמה ועדת היגוי כפי שנקבע בהחלטת ממשלה.

<אימן סייף: הקמנו ועדת היגוי לתכנית החומש 1539.

<אימן סייף: בוועדת ההיגוי הזאת יושבים בדיוק אותם נציגים שנקבעו בהחלטת הממשלה על הקמת הרשות.

<אימן סייף: זאת אומרת הפורום הזה, חבר הכנסת באסל גטאס – קיים.

<שמואל גולן: אבל זה לא נכון להציג את זה כך.

<אימן סייף: חבר'ה, אל תקטעו אותי.

<אימן סייף: לא קטעתי אתכם, אל תקטעו אותי.

<שמואל גולן: אבל - - - תכנית החומש מדברת על 12 יישובים.

<אימן סייף: אבל בוועדת ההיגוי הזאת אנחנו גם דנים בנושאים נוספים, לא רק בתכנית החומש.

<אימן סייף: דבר שני, אדוני היושב-ראש, ואני מתחבר להערתה של חברת הכנסת חנין זועבי – יש לנו שולחן עגול שהקמנו עם החברה הערבית.

<אימן סייף: בשולחן העגול הזה משתתפים נציגים של החברה הערבית, ראשי רשויות מהמגזר הערבי, אנשי עסקים, נציגים של מגזר שלישי.

<אימן סייף: אנחנו מקיימים את הדיונים האלה של השולחן העגול בשנה האחרונה, ושם אנחנו בהחלט מעלים סוגיות חשובות למגזר הערבי בכל התחומים.

<אימן סייף: קיימנו ישיבה לפני כחצי שנה בנושא התחבורה הציבורית, ומיטב המומחים מהמגזר הערבי השתתפו בה.

<אימן סייף: הישיבה האחרונה שהייתה בשולחן העגול זה בנושא של תכנון ובינוי.

<אימן סייף: גם שם השתתפו מנכ"לים של משרדי ממשלה, נציגים של החברה הערבית.

<אימן סייף: השולחן הזה מגבש תכניות אופרטיביות שאנחנו מיישמים לתכניות עבודה.

<אימן סייף: ו

חנין זועבי: - - -

<אימן סייף: הדבר האחרון שאנחנו עושים עכשיו זה בעקבות ההערה של מבקר המדינה.

<אימן סייף: אנחנו היום מקיימים תהליך תכנון אסטרטגי לרשות לפיתוח כלכלי.

<אימן סייף: הוצאנו מכרז, ואנחנו כבר באמצע העבודה של התהליך האסטרטגי הזה.

<אימן סייף: התהליך האסטרטגי בוחן גם את הסוגיה של ועדת ההיגוי ושל ההרכב שלה.

<אימן סייף: הכוונה שלנו היא לשנות את החלטת הממשלה ולשנות את ההרכב של ועדת ההיגוי כך שהוא יכלול גם נציגים מהחברה הערבית בתוך הוועדה הזאת.

אמנון כהן: לפני חודשיים ועדת ההיגוי הזאת ישבה?

<אימן סייף: כן.

אמנון כהן: לפני כן מתי הם ישבו?

<אימן סייף: ועדת ההיגוי של תכנית החומש יושבת כל חצי שנה.

<אימן סייף: יש גם פרוטוקולים, ואני אביא לכם אותם.

אמנון כהן: אז אתה אומר שלא צריך את ועדת ההיגוי, שהחליטה עליה הממשלה.

אמנון כהן: אני חושב שצריך.

אמנון כהן: אתה אומר שהיא לא הוקמה, אבל זה פותר את הבעיה בתכנית החומש.

<אימן סייף: באופן זמני.

<אימן סייף: אנחנו עובדים, אדוני היושב-ראש, על גיבוש הרכב חדש לוועדת ההיגוי במסגרת התהליך האסטרטגי שאנחנו עושים עכשיו.

<אימן סייף: אנחנו הולכים להביא תיקון להחלטת הממשלה שישנה את ההרכב של ועדת ההיגוי כך שתכלול נציגים גם מהחברה הערבית.

<אימן סייף: זה דרך אגב, ההרכב הנכון ולא כפי שנקבע בהחלטת הממשלה.

באסל גטאס: מתי נכנסת לתפקיד?

<אימן סייף: אני נכנסתי לתפקיד ב-17 באוגוסט 2008.

<אימן סייף: אז התחלתי להקים את הרשות לפיתוח כלכלי.

<אימן סייף: כפי שאתם יודעים תהליכים של גיוס עובדים במשרדי ממשלה זה לא דבר פשוט.

<אימן סייף: לוקח המון זמן לגייס עובדים.

<אימן סייף: עבדתי כמעט שנה שלמה לבד.

<אימן סייף: בסוף 2009 התחלתי לקלוט עובדים.

<אימן סייף: זאת אומרת במתכונת הנוכחית שלנו היום עם 14 עובדים שלנו אנחנו עובדים מ-2010.

<אימן סייף: זאת אומרת, אדוני היושב-ראש, אנחנו רשות חדשה בנוף הממשלתי.

<אימן סייף: אנחנו לא רשות שקיימת 30 שנה, אלא רשות חדשה.

<אימן סייף: למרות זאת אני אומר לכם בוודאות אם הייתה ניתנת לי ההזדמנות – ההישגים של הרשות מבחינת תקציבים ומה שעשינו בשטח הם אדירים.

<אימן סייף: אני גם מוכן לומר מספרים.

אמנון כהן: תוך כדי הדיון.

אמנון כהן: על ההישגים שמענו גם בתקשורת, הבעת את זה היטב.

אמנון כהן: אנחנו רוצים להתייחס לביקורת שההישגים יכלו להיות כפולים ואפילו פי שלושה.

אמנון כהן: אולי ההישגים לא מספיקים, מועטים.

אמנון כהן: אנחנו רוצים להגיע להישגים גבוהים יותר.

אמנון כהן: סעיף 2.

אמנון כהן: "תכנית העבודה היא כלי ניהולי מרכזי המסייע לארגון להתוות את פעילותה על-פי המטרה ועל-פי היעדים לאותה שנה לטווח הרחוק.

אמנון כהן: לא נמצא שהרשות ביצעה תכנון רב-שנתי שמתווה את כל היעדים שהיא שואפת להשיג במשך השנים וקבעה תקציבים המיועדים לכך".

<שמואל גולן: הוא אמר עכשיו שהוא הכין תכנית רב-שנתית.

אמנון כהן: 3.

אמנון כהן: "החלטת הממשלה קבע כי הגוף שיאשר את תכניות העבודה של הרשות יהיה ועדת השרים לענייני המגזר הלא יהודי" – או מנכ"ל, כמו שאמרנו.

אמנון כהן: "הרשות הפועלת במסגרת הארגונית של משרד ראש הממשלה הגישה מדי שנה בשנה את תכנית העבודה השנתית שלה לאישורו של מנכ"ל משרד ראש הממשלה.

אמנון כהן: אולם המנכ"ל" – אריה לוקר קוראים לו - -

<קריאה: הראל.

אמנון כהן: כן, בסדר, העיקר שהוא לא בא.

אמנון כהן: - - "לא הגיש את התכנית לאישור ועדת שרים".

אמנון כהן: זה אני רוצה שוב.

אמנון כהן: מי מייצג את לוקר?

<אימן סייף: אני אגיד את התשובה - -

אמנון כהן: לא, אתה לא יכול לייצג את לוקר, עם כל הכבוד.

<אימן סייף: אני משרד ראש הממשלה.

<אימן סייף: אין פה נציג אחר.

אמנון כהן: אוקיי, אז למה הוא לא הציג?

אמנון כהן: לא אכפת לך שהוא לא הציג?

<אימן סייף: ועדת שרים למגזר הלא יהודי - -

באסל גטאס: לא קיימת.

<אימן סייף: היא לא קיימת היום.

<אימן סייף: היא התכנסה פעם אחת ב-2009 ופעם נוספת ב-2010.

<אימן סייף: היו שם שתי ישיבות.

<אימן סייף: אנחנו כרשות לפיתוח כלכלי יזמנו בשתי הישיבות האלה שתי החלטות ממשלה, הצגנו את הפעילות של הרשות.

<אימן סייף: מ-2011, מאז שברוורמן הפסיק להיות שר לענייני מיעוטים הוועדה הזאת לא קיימת יותר.

<אימן סייף: זאת אומרת אין בממשלה ועדה שנקראת ועדה למגזר הלא יהודי.

אמנון כהן: מינו אותו?

אמנון כהן: אמרו שהראל לוקר ירכז?

<אימן סייף: לא.

אמנון כהן: מי מרכז?

<אימן סייף: אין היום ועדה כזאת.

<אימן סייף: אין ועדת שרים לענייני המגזר הלא יהודי.

באסל גטאס: אין ועדת שרים, ואין ועדת היגוי.

אמנון כהן: כתוב פה: "הפעולה במסגרת הארגונית של משרד ראש הממשלה".

אמנון כהן: כנראה, הייתה החלטה פנימית.

אמנון כהן: אתה היית בסדר – אתה הגשת את זה למנכ"ל לפי ריכוז כל משרדי הממשלה, היה צריך להיות דיון בממשלה; שלוש פעמים הבאת לו, והוא לא הביא.

אמנון כהן: יכול להיות שהוא לא נתן לך כלים לעבוד.

<אימן סייף: הוא לא הביא את זה לוועדת שרים למגזר הלא יהודי מכיוון שלא הייתה ועדת שרים למגזר הלא יהודי.

אמנון כהן: אם אין הוועדה הזאת הוא צריך להביא את זה לממשלה.

אמנון כהן: הוא חייב להביא את זה לממשלה.

אמנון כהן: הוא לא יכול להגיד - -

באסל גטאס: - - -

אמנון כהן: - - הוא לא יכול לקבוע דבר כזה, הוא היה צריך להביא את זה לממשלה.

אמנון כהן: להפך, יותר טוב לך.

אמנון כהן: אבל הוא לא הביא לממשלה.

אמנון כהן: לכן אני רוצה שהוא יבוא לפה ויגיד למה הוא לא הביא לממשלה.

באסל גטאס: אימן, אני מרגיש שאתה לא מבין את הביקורת.

חנין זועבי: - - -

באסל גטאס: הביקורת כל כך חשובה.

באסל גטאס: אתה היום מנהל רשות שהיא לא רשות - -

אמנון כהן: אגף.

באסל גטאס: - - כשאתה מגיש דוח אתה אחראי בפני מישהו.

באסל גטאס: בפני מי אתה אחראי?

<אימן סייף: בפני מנכ"ל משרד ראש הממשלה.

באסל גטאס: אבל החוק אומר, והמבנה הארגוני לא.

באסל גטאס: אתה אחראי לוועדת ההיגוי ואחר כך ועדת השרים.

באסל גטאס: ועדת ההיגוי לא קיימת וועדת השרים לא קיימת.

באסל גטאס: אז הפכת להיות עצמאי.

באסל גטאס: אמנם מנהלתית אתה אחראי בפני מנכ"ל משרד ראש הממשלה, אבל בפועל ומבחינת מדיניות וביקורת ותכנון זה לא כך.

אמנון כהן: עובדה שהוא לא הביא את זה לממשלה.

באסל גטאס: אל תזלזל בעניין הזה.

<אימן סייף: אני לא מזלזל, חס וחלילה.

אמנון כהן: אנחנו רק רוצים לעזור לך שתצליח.

באסל גטאס: אתה צריך לעמוד על זה שתהיה ועדת שרים; אתה צריך לעמוד על זה שתהיה ועדת היגוי.

באסל גטאס: זה לטובתך, זה הגיבוי שלך.

אמנון כהן: המנכ"ל מטבעו עוסק במיליון ואחד דברים.

אמנון כהן: יש דברים שהוא מקבל בהם החלטות, ויש דברים שהוא צריך להביא לממשלה או לוועדת שרים רלוונטית.

אמנון כהן: כבר ראיתי 15 ועדות שרים בממשלה.

אמנון כהן: אבל הנושא הזה – כנראה ראש הממשלה מדבר גבוהה-גבוהה, אבל לבצע הוא לא מבצע.

אמנון כהן: לכן למגזר הערבי הוא לא הקים ועדת שרים.

אמנון כהן: הוא יכול היה להקים.

אמנון כהן: אז לכן נדרוש ממנו שקודם כול יקים ועדת שרים למגזר הערבי כדי שתהיה לך כתובת.

אמנון כהן: בוועדת שרים לענייני מיעוטים יושבים השרים הרלוונטיים, וייתכן שיש נושאים נוספים שאותם שרים לא מייצגים.

אמנון כהן: למשל, שר השיכון לא יהיה בוועדת שרים, אבל יש ועדת שיכון.

אמנון כהן: לכן דברים יעלו לממשלה.

אמנון כהן: יש לנו פירמידות יורדות, אז אם אחת הפירמידות לא עובדת אז אתה שם גז כשאתה בכלל בניוטרל, כי אתה לבד.

אמנון כהן: אנחנו רוצים לתת לך את הכוח ואת הסיוע.

אמנון כהן: תקציב המדינה עבר, והמבקר אומר שהכספים הוצאו, ואין תיעוד למה זה יצא.

אמנון כהן: יכול להיות שזה יצא בכלל להחלטת ממשלה אחרת.

אמנון כהן: הם עשו איזשהו שביל רחוב או תשתית, וזה בכלל היה צריך להגיע מתקציב התחבורה.

אמנון כהן: זה המגזר הערבי באזור, אבל זה היה צריך לצאת מתקציב התחבורה, והוא הלביש את זה על התקציב שלך.

אמנון כהן: עכשיו הוא אומר, עשיתי פה כביש.

אמנון כהן: וזאת בכלל הייתה העבודה שלו – השתמשו בכסף ייעודי למגזר לטובת דברים שהמדינה הייתה צריכה לעשות בלאו-הכי.

אמנון כהן: אנחנו צריכים רק לעזור, ואני רואה פה שיש סיסמאות ודיבורים, ותכל'ס אני רוצה לדעת – מה קיבל הפרט?

אמנון כהן: הפרט השתלב?

אמנון כהן: האישה ההיא שציינה חנין זועבי השתלבה?

אמנון כהן: היא הקימה את העסק שלה?

אמנון כהן: האנשים שאתה אומר שקיבלנו 80% - מתוך כמה 80% אם היו שם שני עסקים שהתעסקו בייצור, ועכשיו יש 2.4, אז זה 80%.

אמנון כהן: מספרית אני רוצה לדעת.

אמנון כהן: פה היה יעד – 20 עסקים, אבל היו חמישה עסקים.

אמנון כהן: אנחנו צריכים לדעת מספרים, לא רק אחוזים.

אמנון כהן: לכן המגזר לא טופל שנים רבות.

אמנון כהן: יש אפליה שלילית מבנית ברורה.

אמנון כהן: אנחנו רוצים לתקן את זה.

אמנון כהן: אם תגיד לי שבמגזר יש 100% מתוך 2-1, אנחנו רוצים להגיע ל-20, לא מתוך 2-1.

אמנון כהן: אנחנו צריכים להגיע לאלף אחוז, לא ל-100%, 80%.

אמנון כהן: אלה הנקודות שאנחנו צריכים להתקדם בהן.

אמנון כהן: הבנו שמנכ"ל משרד ראש הממשלה לא הגיש את התכנית לאישור ועדת שרים.

אמנון כהן: באין ועדת שרים היה צריך להביא את זה לממשלה כולה.

אמנון כהן: הוא כשל בתפקידו; כשל בשילוב מגזר המיעוטים בחברה הישראלית.

אמנון כהן: לכן לא לצאת בסיסמאות "אנחנו עושים", "אנחנו משקיעים".

אמנון כהן: הוא כשל, הממשלה כשלה כי היא לא הבינה את העובדות, היא לא הבינה מה הבאת, איפה הקשיים שלך, איפה אתה מצביע על חיזוק בבגרויות.

אמנון כהן: היא לא ידעה, היא לא הביאה לממשלה.

אמנון כהן: אז מי קיבל?

אמנון כהן: אתה לבד עבדת.

חנין זועבי: אם אין אישור מוועדת השרים לתכנית העבודה, איך אתה ממשיך?

חנין זועבי: מצאו שיש יעדים שאין עליהם אישור, מה אתה עושה?

<אימן סייף: רק עדכון אחד כי אמרת שהממשלה לא ידעה.

<אימן סייף: אני מופיע בפני הממשלה פעמיים בשנה ומדווח על הפעילות שלנו גם לממשלה.

<אימן סייף: אני נותן תמונת מצב - -

אמנון כהן: ראיתי בספטמבר בגלל הדוח - -

<אימן סייף: אנחנו גם נותנים תמונת מצב חברתית-כלכלית לממשלה בנושאים של תעסוקה, של חינוך, של הפערים, ומה הממשלה עושה בנושאים האלה.

<אימן סייף: זאת אומרת הממשלה כן מקבלת דיווח מאתנו על הפעילות הזאת, מכירה במה שהממשלה עושה, ומה תמונת המצב.

<אימן סייף: אז לבוא ולהגיד שהממשלה לא יודעת מה אנחנו עושים זה לא מדויק.

חנין זועבי: אימן, העניין הוא לא הידיעה.

חנין זועבי: אם יש לך דרישות שאתה רוצה לפנות למשרד השיכון, למשרד הפנים – יש לך דרישות לממש את תכנית העבודה שלך, אבל אין אישור מוועדת השרים.

חנין זועבי: אין אישור מהשר הזה לגבי הדרישות שלך, אין לך מענה – אז איך אתה יכול לפעול?

חנין זועבי: איך אתה יכול לעבוד?

חנין זועבי: זה לא רק עניין של דיווח, זה עניין של הסרת חסמים.

חנין זועבי: אתה לא צריך רק לדווח.

חנין זועבי: יש לך דרישות, אתה צריך את אישור השר הזה ושל השר ההוא.

חנין זועבי: ואין לך אישור אז אין שינוי.

<אימן סייף: יש לי אישור.

<אימן סייף: קודם כול היום אנחנו מובילים שלוש החלטות ממשלה בהיקף של 1.8 מיליארד שקלים.

<אימן סייף: אלה החלטות ממשלה.

<אימן סייף: החלטת הממשלה חמש-שנתית ל-13 יישובים היא החלטת ממשלה שאושרה בממשלה.

<אימן סייף: ועדת ההיגוי מאשרת את התקציבים שאנחנו מקצים למשרדי הממשלה.

<אימן סייף: יש לי כוח גם לאשר את התקציבים בוועדת ההיגוי וגם לפעול מול משרדי הממשלה.

<אימן סייף: כך אנחנו עובדים, חברים.

<אימן סייף: תבינו את שיטת העבודה.

<אימן סייף: אתם לא נתתם לי להסביר איך אנחנו עובדים.

אמנון כהן: אימן, אני אביא לך 100 החלטות ממשלה שלא מבצעים אותן.

אמנון כהן: אז אל תגיד לי שהחלטת ממשלה מבצעים.

אמנון כהן: ועדת היגוי לא הקמתם.

<אימן סייף: אבל תקשיב - -

אמנון כהן: מה אתה אומר לי "החלטות ממשלה"?

אמנון כהן: אנחנו רוצים לעזור - -

<אימן סייף: ועדת היגוי - -

אמנון כהן: אנחנו רוצים לעזור.

אמנון כהן: אתה כאילו מייפייף שזה יפה - -

<אימן סייף: אני לא מייפייף.

<אימן סייף: תקשיב שנייה, אדוני היושב ראש, הדוגמה של תכנית החומש היא דוגמה מצוינת - -

אמנון כהן: מה עם שאר היישובים?

<אימן סייף: שנייה אחת, רגע.

אמנון כהן: מה עם שאר היישובים?

אמנון כהן: מה עם ערים מעורבות?

אמנון כהן: מה אתן?

<אימן סייף: אבל תן לי להתייחס לשאלה שלך.

אמנון כהן: שם אין בעיות של חינוך?

אמנון כהן: אין אלימות?

<אימן סייף: אדוני היושב-ראש, התייחסת לנושא אחד.

<אימן סייף: אתה אומר לי שזה רק סיסמאות.

<אימן סייף: אתן לך דוגמה של תכנית החומש - -

אמנון כהן: אני לא נכנס כרגע לתכנית החומש.

<אימן סייף: אתה מצליף בי, ואתה לא נותן לי להגיד.

אמנון כהן: אני מבטיח לך בסוף 10 דקות סקירה על העשייה שלך.

אמנון כהן: אני כרגע לא דן בעשייה, אני מדבר על הביקורת.

אמנון כהן: בוא נגמור את הסעיפים של הביקורת.

אמנון כהן: 10 דקות אתה תיתן את הסקירה שלך.

אמנון כהן: אני יודע שאתם עושים עבודה.

אמנון כהן: אני אומר שהייתם יכולים לעשות יותר, פי שניים-שלושה, אם היית עובד בנהלים, אם היית עובד עם ועדת היגוי, אם היית עובד עם ממשלה; אם היו מתייחסים, ואומרים, רגע, על מה הוא הצביע?

אמנון כהן: יש בעיות במגזר.

אמנון כהן: ברמלה, לוד – למה שלושת היישובים?

אמנון כהן: שם אין מגזר ערבי?

<אימן סייף: אנחנו עובדים איתם.

אמנון כהן: הבגרויות על הפנים שם, אבל הם לא בתכנית חומש.

<אימן סייף: עובדים איתם.

אמנון כהן: אבל זה מה שאני אומר.

<אימן סייף: אדוני היושב-ראש, יש לי עוד שתי החלטות ממשלה לכל היישובים הערביים, אבל אתם לא נותנים לי להסביר.

אמנון כהן: אני אתן לך 10 דקות סקירה, אין בעיה, לא תהיה מקופח.

אמנון כהן: תחומי הפעילות של הרשות: "החלטת ממשלה הסמיכה את הרשות לעסוק בפעילות לפיתוח כלכלי של מגזר המיעוטים.

אמנון כהן: בביקורת נבדקו הפעולות שעשתה הרשות כדי לבצע את המשימות העיקריות שהוטלו עליה בעניין הזה, להלן הממצאים: א'.

אמנון כהן: משנת 2010 עד מועד סיום הביקורת הרשות טרם החלה לבצע פעולות מעשיות ליישום החלטת הממשלה שבה נקבע כי עליה לפעול לעידוד מפעלים ממגזר המיעוטים לספק שירותים וטובין לממשלה".

אמנון כהן: תגיד לי כמה אחוזים כי פה נאמר שזה עד 5%; ב', על הרשות הוטל לקדם השקעות כספיות במגזר המיעוטים.

אמנון כהן: לא נמצאו מסמכים הנוגעים לתכנית עבודה העוסקת בכך לעיקרי הדברים שנדונו בפגישות בנושא ולסיכומיהן, ועל כן לא ניתן לדעת אלו פעולות ננקטו בעקבות הפגישות – אם בכלל ננקטו".

אמנון כהן: בבקשה, אדוני, תענה לנו.

<אימן סייף: סוגיית הרכש הממשלתי וקידומו: אנחנו ברשות לפיתוח כלכלי טיפלנו בסוגיה הזאת לאורך שנתיים בישיבות רצופות עם החשב הכללי במשרד האוצר כשהמטרה שלנו הייתה לתת העדפה לפי חוק חובת המכרזים לעסקים בבעלות מיעוטים.

<אימן סייף: הבאנו דוגמאות מהעולם שזה אכן מקובל בעולם לתת העדפה לעסקים בבעלות מיעוטים.

<אימן סייף: לצערי הרב, התוצאה הייתה התנגדות טוטלית של משרד האוצר, של הלשכות המשפטיות במשרד האוצר, לתת העדפה לעסקים בבעלות מיעוטים.

<אימן סייף: הם טוענים שזה פוגע בעיקרון התחרותיות של חוק חובת המכרזים.

<אימן סייף: לכן לא הצלחנו לקדם את הנושא הזה.

<אימן סייף: החלטנו על צעדים אחרים נוספים.

<אימן סייף: הצעדים שהחלטנו עליהם עם הסוכנות לניהול עסקים במשרד הכלכלה זה להנגיש את הרכש הממשלתי לעסקים בבעלות מיעוטים.

<אימן סייף: הקמנו עכשיו מאגר של כ-23,000 עסקים במגזר הערבי.

<אימן סייף: זה מאגר חדש שהקמנו יחד עם BDI.

<אימן סייף: חילקנו את המאגר הזה לספקים בתחומים שונים, ויחד עם הסוכנות לניהול עסקים אנחנו עובדים עכשיו מצד אחד מול הרכש הממשלתי ומול מנהל הרכש הממשלתי אבי מישראל על הנגשת המידע הזה לעסקים בבעלות מיעוטים.

<אימן סייף: בצד השני אנחנו גם עובדים עם ספקים במגזר הערבי כדי לתת להם את ההכשרה המתאימה לגשת לעסקים.

אמנון כהן: בעקבות הפעילות הזאת יש שינוי במגמה?

<אימן סייף: אנחנו עדיין בתהליך של עשייה - -

חנין זועבי: האמת שאין.

חנין זועבי: אימן, תגיד שאין.

<אימן סייף: שנייה אחת.

אמנון כהן: תהליך, תהליך.

<אימן סייף: חבר'ה, המטרה שלנו עכשיו היא ליידע ולהנגיש.

<אימן סייף: להגיד לך עכשיו כמה עסקים הצלחנו להביא – אני לא יודע להגיד לך כמה עסקים.

חנין זועבי: אבל זה לא משנה את המציאות, אימן, ליידע ולהנגיש.

אמנון כהן: זה משנה, זה משנה.

חנין זועבי: אתה לא יכול להסיר חסמים בידע.

<אימן סייף: הבעיה היא בידע.

אמנון כהן: יש לנו ניגודי גישות.

אמנון כהן: אני חושב שהתחיל תהליך יפה.

חנין זועבי: לא רק בידע.

אמנון כהן: בסדר, בתחום הזה הם התחילו תהליך יפה.

אמנון כהן: תמשיכו אותו.

אמנון כהן: תעקוב, ואם אתה צריך את הוועדה שלנו כדי לעשות שינוי כזה או אחר אנחנו איתכם.

אמנון כהן: סעיף ב', בבקשה.

<אימן סייף: בנושא סעיף ב' – קידום ההשקעות במגזר הערבי – חלק מהמנדט שקיבלנו מהממשלה זה להביא משקיעים למגזר הערבי, לקדם השקעות במגזר הערבי.

<אימן סייף: יש לנו בתוך הרשות שני אנשים שעובדים על התחום הזה.

<אימן סייף: אנחנו נפגשים ועושים פגישות רצופות גם עם בנקים וגם עם משקיעים.

<אימן סייף: היום למשל, חברת "טבע" עם כל הקשיים שלה עכשיו – אנחנו עובדים איתה ומתכננים את זה למרות הקשיים כדי להתחיל ב-2015 בפעילות ולפתוח סניף של "טבע" באזור נצרת.

<אימן סייף: "אמדוקס" כבר הקימה בנצרת.

<אימן סייף: משרד הכלכלה שותף מלא לתהליכים האלה.

<אימן סייף: IBM – השבוע יש לנו ישיבה עם מנכ"ל משרד ראש הממשלה ועם משרד הכלכלה כדי להביא את החברה למגזר הערבי.

<אימן סייף: אנחנו עובדים עם חברות כמו למשל , "Galil Software", עם "באבקום", וכמובן, קרן ההשקעות שהעמדנו – אני אתייחס לזה אחר כך.

<אימן סייף: אבל זאת בהחלט המטרה.

<אימן סייף: אני רוצה לציין עוד דבר, אדוני היושב-ראש, בוועידת ראש הממשלה שקיימנו רק בשבוע שעבר השתתפו כ-700 אנשי עסקים וגם ראשי רשויות – אבל בעיקר אנשי עסקים – יהודים וערבים וגם משקיעים מחו"ל.

<אימן סייף: כל המטרה שלנו היא לעשות את ה-networking הזה – לחשוף את הפוטנציאל הכלכלי של החברה הערבית בפני המשקיעים האלה; ויש גם תוצאות של הוועידות האלה למרות שחברת הכנסת זועבי חושבת שזה לא כל כך חשוב.

<אימן סייף: אבל הוועידות האלה שמות את נושא הפיתוח הכלכלי של החברה הערבית על סדר היום התקשורתי גם במגזר היהודי וגם במגזר הערבי.

אמנון כהן: המדינה משקיעה שם כספים במפעלים האלה?

<אימן סייף: בהחלט.

<אימן סייף: המדינה נותנת.

<אימן סייף: יושב כאן משנה למנכ"ל משרד הכלכלה.

<אימן סייף: המדינה נותנת היום הטבות ומענקים ומסלול תעסוקה.

<אימן סייף: זה סבסוד שכר של כ-25% מעלות העסקה של כל עובד לשלוש שנים.

<אימן סייף: זאת אומרת זאת הטבה מאוד משמעותית.

<אימן סייף: באמצעות הכלי הזה הצלחנו לייצר כ-4,000 מקומות עבודה חדשים עבור החברה הערבית.

אמנון כהן: גברים או נשים?

<אימן סייף: גברים ונשים – בעיקר נשים.

<אימן סייף: זה כלי שעובד.

אמנון כהן: מה עם הסטיגמה הזאת שציינה חברת הכנסת זועבי?

אמנון כהן: אם יש עסק שרוצה לקחת הלוואה מהבנק ובגלל סטיגמה או דעה קדומה יש קושי, אתם נעזרים בממשלה?

<אימן סייף: בהחלט.

<אימן סייף: יחד עם משרד הכלכלה והחשב הכללי ואתנו יש היום הלוואות בערבות מדינה שניתנות לעסקים.

<אימן סייף: היו חסמים לעסקים במגזר הערבי לקבל את ההלוואות האלה – עבדנו יחד עם הסוכנות לניהול עסקים ועם החשב הכללי כדי להוריד את החסמים האלה, והנתונים הם כאלה: ניתנו הלוואות של יותר מ-350 מיליון שקלים לעסקים בבעלות מיעוטים בשנתיים-שלוש האחרונות.

<אימן סייף: זה גידול ניכר במספרים, ובאמת הבנו את הנושא הזה.

<אימן סייף: דבר נוסף שהוא מאוד חשוב עבורך כי אני יודע שנושא תעסוקת נשים מאוד חשוב לך: הקמנו קרן הלוואות זעירות – Micro Finance – לנשים ערביות.

<אימן סייף: שמנו 21 מיליון שקלים - -

חנין זועבי: אימן, אתה מכיר את חברת הכנסת שיזמה את התכנית?

<אימן סייף: בסדר גמור, כל הכבוד, מגיע לך כל הקרדיט על הפעילות הזאת.

<אימן סייף: היוזמה היא שלך, אנחנו שמנו את הכסף.

אמנון כהן: בגלל שהיוזמה הייתה מוצלחת.

חנין זועבי: הוא מדבר אליי כאילו אני לא יודעת.

אמנון כהן: הוא מעדכן אותך שתדעי שנשים חשובות במגזר.

<אימן סייף: עד עכשיו קיבלו 2,000 נשים הלוואות ופתחו עסקים מתוך הבתים.

<אימן סייף: אז גם את הכלים האלה אנחנו מייצרים.

חנין זועבי: אדוני היושב-ראש, אפשר לתת לאורחים לדבר?

אמנון כהן: רק רגע, תן לו לסיים.

אמנון כהן: את הסעיף הזה סיימת?

<אימן סייף: כן.

אמנון כהן: סעיף 3 - -

חנין זועבי: לגבי הנקודה הזאת ספציפית.

אמנון כהן: הבנתי שהקרן היא יוזמה שלך.

חנין זועבי: אפשר לתת לאורחים לדבר?

אמנון כהן: בנושא הזה?

חנין זועבי: כן.

אמנון כהן: בבקשה.

אמנון כהן: מי אדוני?

<סעיד סאלם: אני סעיד סאלם מנצרת, מנהל מפעל לייצור משקאות חריפים.

<סעיד סאלם: אני מאוד לא מופתע מדוח הביקורת כי מהפעילות בשטח לא מורגשת שום התקדמות לגבי המגזר הערבי – לא באזורי התעשייה ולא בצרכי התעשיינים ולא בתמיכות הכספיות לקידום התעשייה במגזר הערבי.

אמנון כהן: תכף, בואו נדבר על זה ספציפית.

אמנון כהן: תכף הוא ייתן סקירה כי אני לא בסדר כי עדיין לא הבאתי לו - -

<אימן סייף: אני גם יכול להביא עוד עשרה אנשי עסקים לכאן - -

<סעיד סאלם: אני יכול לדבר ספציפית.

אמנון כהן: רק רגע, תן לו.

אמנון כהן: הוא רוצה לתת סקירה על העשייה.

אמנון כהן: אני אמקד את הנושא.

אמנון כהן: אני לא רוצה דברים כלליים עכשיו.

אמנון כהן: ספציפית לסעיף הזה – אם יש לך מפעל שהגשת בקשת ולא עמדו ביעדים – תגיד.

אמנון כהן: אבל להגיד דברים באופן כללי, והוא עדיין לא ענה?

אמנון כהן: לכן כשהוא ידבר אני אגיד אם ענית או לא.

<סעיד סאלם: התכנית הזאת של מרכז ההשקעות לגבי העובדים שהוא מדבר עליהם לא תואמת למגזר כי מדובר על כל עובד נוסף שאתה מגייס.

אמנון כהן: זאת המטרה, רוצים לגייס עובדים נוספים.

<סעיד סאלם: אבל אתה צריך תעסוקה ותפוקה - -

אמנון כהן: תרחיב את הפעילות, תייצא לחו"ל.

אמנון כהן: משקאות חריפים הולכים בחו"ל.

אמנון כהן: ואז הוא יעזור.

<סעיד סאלם: יש הרבה שווקים בתכנית שהמטרה שלה לקדם אותנו במשרדי ממשלה.

<סעיד סאלם: למה משרד החוץ לא קונה מאתנו סחורה?

<סעיד סאלם: ואם הם קיימים ולא יודעים שאנחנו יכולים לספק למשרד החוץ - -

אמנון כהן: זאת שאלה מתאימה, זאת שאלה טובה.

<סעיד סאלם: איך מקדמים אותנו לאל-על?

אמנון כהן: אנחנו תכף נגיע לזה, בואו נתקדם.

אמנון כהן: אלה שאלות חדשות שתענה עליהן במסגרת הסקירה הכוללת.

אמנון כהן: תתייחס לדברים חשובים ביותר כי אנחנו דיברנו על ייצוא.

אמנון כהן: אם מוצר הוא טוב ועומד בסטנדרט אירופי, למה לא לעזור לו? אל-על בגלל סטיגמה – ואי אפשר לקחת.

אמנון כהן: פה אתה צריך להיכנס; יביאו אנשי ביטחון, יבדקו מה שצריך.

אמנון כהן: אחרי שיבדקו ישימו תווית.

אמנון כהן: אצלנו יש משגיח ברבנות, אז צריך מישהו כמו משגיח שיבדוק ויגיד שהכול בסדר.

אמנון כהן: המטרה היא לפתוח את החסמים, זה התפקיד שלך.

<סעיד סאלם: אנחנו עומדים בתקנים, אדוני.

אמנון כהן: לא אמרתי שאתה לא עומד בתקנים.

אמנון כהן: אמרתי שאם צריך משהו נשים משגיח כדי לבדוק מבחינה ביטחונית.

אמנון כהן: אמרת "אל-על" אז אני בודק.

חנין זועבי: גם את בעיית הכשרות.

אמנון כהן: סעיף 2.

<שמואל גולן: שחר יקריא לך.

<שחר גולדמן: "החלטת הממשלה חייבה את הרשות לפעול בתחום הפעילות הממשלתית כמפורט: הרשות בשיתוף המועצה הלאומית לכלכלה ומשרדי הממשלה הרלוונטיים - -

אמנון כהן: איפה יוג'ין קנדל, איפה הוא?

אמנון כהן: עוד לא בא?

<שחר גולדמן: - - צריכה להכין בכל שנה לפני הגשת תקציב המדינה השנתי חוות דעת הנוגעת לתקציב ולהציע בה, לפי הצורך, חלופות בנושאים כלכליים וחברתיים הנוגעים למגזר המיעוטים.

<שחר גולדמן: עד סיום הביקורת לא הגישה הרשות חוות דעת כזאת כנדרש.

<שחר גולדמן: הרשות נדרשת להכין בשיתוף משרדי ממשלה רלוונטיים חוות דעת מקצועיות בנוגע להצעות החלטה בתחומי הכלכלה והחברה העומדות על סדר יומן של הממשלה וועדותיה אשר יש בהן כדי להשפיע על מגזר המיעוטים".

<שחר גולדמן: הביקורת העלתה שמתוך כל הצעות ההחלטה הרלוונטיות בין השנים 2012-2009 רק חלק מהם משרד ראש הממשלה העביר לרשות לצורך הכנת חוות דעת כזאת.

אמנון כהן: לשכת מנכ"ל העביר, לוקר.

אמנון כהן: לכן אמרתי שלוקר צריך להיות פה.

אמנון כהן: אל תייצג אותו, לא כדאי.

אמנון כהן: הרשות לא הכינה חוות דעת מקצועית בנוגע לכל הצעות ההחלטה.

באסל גטאס: כי ממילא לא העבירו לה.

<שחר גולדמן: הרשות נדרשת להגיש לממשלה פעם בשנה דוח שבו נסקרות פעולות הממשלה לצמצום הפערים הכלכליים-חברתיים בין מגזר המיעוטים ובין המגזר היהודי.

<שחר גולדמן: בשנים 2012-2009 הגישה הרשות לראש הממשלה שלושה דוחות שנתיים, אבל אלה סקרו רק את פעולות הרשות ולא את כלל פעולות הממשלה.

אמנון כהן: הבנת?

אמנון כהן: פה התפיסה היא שאתה לא רק רשות, אלא אתה צריך לתכלל את עבודת הממשלה.

אמנון כהן: פה כתוב שלא עשיתם עבודות מחקר ובדיקות לגבי פערים בין החברות, האם יש לך תקציב להזמנת סקרים של גופים מקצועיים או שיש לך כוח אדם מתאים וראוי שיכול לעשות את המחקרים האלה.

אמנון כהן: כי בסופו של דבר ועדת השרים דנה, אבל היא צריכה להתבסס על דברים מסוימים שהעבודה נעשתה עם גופים מקצועיים.

אמנון כהן: אז לפעמים אתה אומר, אני אעשה את זה לבד, כי אין לי כוח אדם או תקציב – וזה לא נכון – גוף מקצועי יעשה את זה.

אמנון כהן: כל אחד בתפקיד שלו, לא התברכנו בכל הסגולות.

אמנון כהן: לכן תן לנו תשובות על סעיף 2 – א', ב', ג'.

אמנון כהן: אמנם פה צריך גם את לוקר, אבל תגיד אם יש לך הכלים לייצר את הדברים.

באסל גטאס: אני יכול להתייחס?

אמנון כהן: בטח.

באסל גטאס: אני חייב לצאת.

אמנון כהן: אנחנו ניתן קודם כול לחבר הכנסת באסל כי יש לו דיון אחר.

<אימן סייף: חבל, הנושאים הבאים הם נושאים שקשורים אליך, ונצטרך לשמוע את דעתך בנושא הזה – דיור, קרן השקעות.

אמנון כהן: מה שאתה רוצה.

אמנון כהן: חבר כנסת קודם לכולם.

באסל גטאס: כולם נושאים חשובים, כל מה שקשור לרשות.

באסל גטאס: אני מכיר אישית את אימן מתחילת דרכו ברשות.

באסל גטאס: היה בינינו שיתוף פעולה לפני שהגעתי לכנסת.

באסל גטאס: אני יכול רק להחמיא לו אישית על עבודתו.

באסל גטאס: אני יודע שהוא גם ניצב בפני מציאות לא קלה מכל הבחינות בהקמת הרשות.

באסל גטאס: לדעתי, בזמנו בירכנו על הקמת הרשות, ואני גם מברך על הקמתה.

באסל גטאס: התפקיד שלשמו היא נועדה, לפי החוק ולפי כוונת הקמתה, היא כוונה מבורכת.

באסל גטאס: הבעיה המרכזית שמתגלה מהדברים החשובים בביקורת – ואתה תלמד לקבל את הביקורת מהפרספקטיבה הנכונה.

באסל גטאס: זאת לא ביקורת אישית, זאת ביקורת על המכלול שאתה חלק ממנו.

באסל גטאס: אתה לא אשם בכך שאין ועדת שרים; אתה אולי גם לא אשם בכך שאין ועדת היגוי.

באסל גטאס: אולי לא דחפת מספיק, אבל אתה לא אשם בזה, אלה דברים שקשורים לממשלה בכללותה, לראש הממשלה ולמנכ"ל משרד ראש הממשלה.

באסל גטאס: הבעיה המרכזית היא שלרשות יש בעיית זהות כמו לכולנו.

באסל גטאס: במקום להיות רשות סטטוטורית, שכפי שאמר המבקר, היא תהיה עצמאית ותוכל להעביר ביקורת ולהכין דוחות כמו בסעיף ג' שהוא לדעתי לב לבה של הביקורת – הרשות לא הכינה דוח שנתי והגישה אותו לממשלה על עניין הפערים ופעילות הממשלה כלפי המגזר בכלל.

באסל גטאס: זה תפקיד מרכזי שכל שנה יכולת לעשות דוח שאומר מה חסר, מה צריך לשנות.

באסל גטאס: זה אולי חשוב יותר מהפעילות הספציפית שאתה עושה ישירות בשטח.

באסל גטאס: איפה בעיית הזהות?

באסל גטאס: אתה כאילו משרד בתוך משרד ממשלתי, כלומר אתה אחראי על תקציבים, אתה מעביר תקציבים, אתה מחליט איפה לשים כסף וגם פועל בשטח בעניינים כמו שיווק קרקעות בסכנין, אבל אתה לא משרד ממשלתי – יש משרדים אחרים שאמונים על הדברים האלה.

באסל גטאס: פה הרשות נופלת בין הכיסאות: האם אתה הגוף המתוקצב לבצע?

באסל גטאס: אם כן אז התקציבים הם זעומים.

באסל גטאס: צריכים להסתכל על הרשות מה היא עושה מול כל הצרכים של כל המגזר שאמונים עליהם גם משרד הכלכלה, גם משרד החינוך, גם משרד הפנים.

באסל גטאס: הכוח של הרשות הוא שהיא גוף מתכלל, גוף שיכול להתוות מדיניות, גוף שיכול לפקח בתוך הממשלה על הפעולות של הממשלה ולהגיד, אתם לא עובדים פה על-פי החלטת הממשלה, ושם אתם לא עושים כך.

באסל גטאס: זה הלך לאיבוד.

באסל גטאס: לדעתי, צריך להחזיר את הרשות למטרות העיקריות שהיא הוקמה לשמן, לחזק אותה.

באסל גטאס: אתם צריכים לעבור חיזוק גם בכוח האדם, גם בכלים.

באסל גטאס: אם כבר אתם עושים תכנון אסטרטגי צריך לחשוב על דברים מרכזיים.

באסל גטאס: יותר חשוב מ-800 מיליון שקל לתכנית חומש שאתה אחראי לה ישירות שתהיה לך אפשרות לשלוט במיליארדים בתוך המשרדים השונים ולכוון אותם ולפקח.

באסל גטאס: להיות המנוף, להיכנס ב-20 זרועות ולא בזרוע אחת שנקראת תכנית חומש.

באסל גטאס: זאת הביקורת המרכזית שלי.

באסל גטאס: אני נאלץ להגיד אותה, והיא יותר חשובה מהדברים הספציפיים שנכללים כאן.

<אימן סייף: אשמח לתת תשובה לפני שאתה עוזב, כי זה מאוד חשוב.

אמנון כהן: תן תשובה וגם תתייחס לסעיפים האלה.

<אימן סייף: בסדר גמור, אני גם אתייחס לשלושת הסעיפים האלה בדיוק בדוגמה הזאת.

<אימן סייף: אני רוצה לתת דוגמה.

<אימן סייף: לדעתי, מה שאמרת הוא מדויק לחלוטין, וזה מה שאנחנו עושים.

<אימן סייף: לדוגמה בתעסוקה הכנו מסמך בתוך הבית – דרך אגב, לא חסר לי כסף, אני גם יכול להביא יועצים חיצוניים.

<אימן סייף: עשינו עבודה עם משרד האוצר ועם משרד הכלכלה על תכנית תעסוקתית לחברה הערבית.

<אימן סייף: בזמנו במחאה החברתית הייתי חבר בצוות השינויים החברתיים, והגשנו תכנית תעסוקתית לוועדת טרכטנברג, והיא התקבלה ועברה בהחלטת ממשלה.

<אימן סייף: בינואר 2012 גובשה תכנית בהיקף של 730 מיליון שקלים לשילוב של 50,000 אזרחים ערבים אנשים בעבודה.

<אימן סייף: בתוך התכנית הזאת יש חמישה משרדים שותפים להחלטה הזאת: משרד הכלכלה הוא החלק הארי בתכנית הזאת, אבל גם משרד החינוך, גם משרד הרווחה וגם משרדים אחרים.

<אימן סייף: זאת אומרת אני עובד בדיוק לפי השיטה שלך, באסל – אני גוף מתכלל, אני לא גוף מבצע.

<אימן סייף: עשיתי מחקר ועבודה יסודית על הבעיות של התעסוקה של החברה הערבית, הצענו פתרונות, הבאנו החלטת ממשלה, הבאנו תקציבים, ואנחנו מעבירים את התקציבים למשרדי הממשלה לביצוע.

<אימן סייף: זה בדיוק מה שאנחנו עושים.

<אימן סייף: דרך אגב, אנחנו עוקבים אחרי היישום של הדבר הזה.

<אימן סייף: אני יחד עם מיכל צוק, המשנה לתעסוקה במשרד הכלכלה, יושבי ראש ועדת ההיגוי ליישום 730 מיליון השקלים.

<אימן סייף: אני לא יוצא מהתמונה אחרי שקיבלתי את החלטת הממשלה, אלא אני דואג שהסעיפים השונים מתוך החלטת הממשלה ייושמו בפועל.

<אימן סייף: ככה אנחנו עובדים במשרד ראש הממשלה – גוף מתכלל, לא גוף ביצועי שמוביל החלטות.

<אימן סייף: זאת דוגמה איך אני משפיע על תקציב המדינה.

<אימן סייף: בשלוש השנים האחרונות מ-2010 עד 2013 השפענו על תקציב המדינה בכך שהובלנו שלוש החלטות ממשלה בהיקף של 1.8 מיליארד שקלים לטובת האוכלוסייה הערבית שאנחנו אחראים עליה.

<אימן סייף: אז אם זאת לא השפעה על תקציב המדינה אז אני לא יודע מה זה השפעה על תקציב המדינה.

אמנון כהן: אני לא יודע, יכול להיות שצריך 4 מיליארד או 8 מיליארד.

אמנון כהן: עשינו עבודה מחקרית בכל הרבדים.

<אימן סייף: בתחום התעסוקה עשינו עבודה, בתחום הדיור עשינו עבודה.

<אימן סייף: להגיד לכם שקיבלנו את כל הכספים שביקשנו?

<אימן סייף: לא.

<אימן סייף: לא קיבלנו את כל הכספים שביקשנו.

<אימן סייף: המגזר הערבי צריך הרבה יותר כסף מאשר הממשלה מאשרת.

<אימן סייף: אבל מה לעשות, יש מגבלות תקציביות, ואני עובד בעצם בתוך המגבלות התקציביות האלה.

<אימן סייף: ברשותך, לגבי הסוגיה של חוות דעת כלכליות - -

אמנון כהן: זה חשוב מאוד.

<אימן סייף: נכון.

<אימן סייף: יש הרבה החלטות ממשלה, והמבקר גם כתב את זה, שמעבירים אלינו בתוך משרד ראש הממשלה להתייחסות, ומקבלים התייחסות.

<אימן סייף: אבל יש הרבה החלטות ממשלה – ואני מסכים עם הביקורת – שגם בתוך משרד ראש הממשלה יש עוד גופים שמטפלים בנושא המיעוטים – זאת סוגיה שמנכ"ל משרד ראש הממשלה צריך לתת עליה תשובה, והוא גם נתן תשובה בדוח.

אמנון כהן: הוא לא בא לתת תשובה.

<אימן סייף: הוא כתב את זה בדוח.

אמנון כהן: הוא לא בא לתת תשובה פה.

<אימן סייף: הוא כתב את זה.

<אימן סייף: תקרא.

אמנון כהן: לא צריך לקרוא, צריך לבוא לפה.

<אימן סייף: מה שעשינו כתוצאה מהמבקר – מזכיר הממשלה הוציא מכתב לכל שרי הממשלה, לכל משרדי הממשלה שברגע שהם מעבירים הצעת מחליטים לממשלה הם חייבים לקבל את ההתייחסות של הרשות לפיתוח כלכלי להצעת הממשלה הזאת – איך היא משפיעה על האוכלוסייה הערבית.

<אימן סייף: עכשיו המזכיר החדש מעביר מכתב נוסף שמעדכן את המכתב הקודם שמבקש את ההתייחסות של הרשות לפיתוח כלכלי לעצור את ההחלטה.

<אימן סייף: אז אנחנו עובדים בתחום הזה.

<אימן סייף: אני אתייחס, ברשותך, לנקודה אחרונה - -

אמנון כהן: רגע, לא נתת תשובה לגבי המועצה הלאומית לכלכלה.

אמנון כהן: איך אתם מתחברים שם?

אמנון כהן: אני צריך לדעת לדיון הבא - להביא את יוג'ין קנדל או לא להביא אותו?

אמנון כהן: אני צריך לדעת.

<אימן סייף: אנחנו עובדים בשיתוף פעולה מלא עם יוג'ין קנדל - -

אמנון כהן: הוא אמר, אין לנו מה להגיד בנושא הזה, אנחנו לא נוגעים בזה בכלל, הוא אמר.

אמנון כהן: הוא אמר, אין לי קשר למגזר, אני בנושא הזה לא נוגע.

אמנון כהן: אז הוא נוגע או לא נוגע?

אמנון כהן: כי הוא ציין פה.

<אימן סייף: יש לנו שיתוף פעולה עם המועצה הלאומית לכלכלה.

<אימן סייף: אנחנו יושבים ודנים איתם בנושאים אסטרטגיים שזה בעצם נושא הדיון של המועצה הלאומית לכלכלה.

<אימן סייף: אנחנו גם חברים בוועדות שיוג'ין מקים.

<אימן סייף: לגבי תקציב המדינה, אדוני היושב-ראש, אנחנו עובדים עם מנכ"ל משרד ראש הממשלה.

<אימן סייף: כפי שאתה יודע מנכ"ל משרד ראש הממשלה מוביל את הדיונים בתקציב המדינה.

<אימן סייף: אנחנו משתתפים בחלק מהישיבות, לא בכולן.

אמנון כהן: מה הוא אמר על הדיון הזה כשאמרת שהוא יבוא?

אמנון כהן: מנהלת הוועדה, מה הוא אמר?

<חנה פריידין: אמרו לנו שאין לו קשר לנושא.

אמנון כהן: לא, המנכ"ל, לוקר.

אמנון כהן: מה אמר לוקר?

אמנון כהן: לפרוטוקול, מה אמר לוקר?

אמנון כהן: מה כתבת לי פה?

<חנה פריידין: שאין לו קשר לנושא, ואין לו מה להוסיף.

אמנון כהן: אין לו קשר לנושא.

אמנון כהן: הוא לא מכיר את הנושא בכלל.

אמנון כהן: איך הוא מביא תקציב?

<אימן סייף: לא, אל תגזים.

אמנון כהן: הוא אומר שהוא לא מכיר את הנושא.

<אימן סייף: לא נכון.

<אימן סייף: הראל לוקר, הנה חוות הדעת.

אמנון כהן: כתוב פה, מנכ"ל משרד ראש הממשלה – אתה צריך לתת ולהגיד לנו תשובות.

אמנון כהן: אז הוא אומר, אין לי קשר לנושא הזה בכלל, לא מכיר את הנושא.

<אימן סייף: הנה התשובה של הראל לוקר לדוח המבקר.

אמנון כהן: הוא לא מכיר.

<אימן סייף: נו, באמת, עזוב.

<אימן סייף: הוא מכיר את הנושא הזה, הוא כתב כאן התייחסות.

<אימן סייף: אתם מנסים לחמם אותי, נכון?

<אימן סייף: זה מה שאתם עושים.

אמנון כהן: אמת.

<אימן סייף: הנה התשובה של הראל לוקר.

אמנון כהן: פרח אמרה לי.

אמנון כהן: אמרתי לה, תשלחי לי נציג בכיר.

אמנון כהן: המנכ"ל לא יכול, יהיה ראש מטה, יועץ משפטי של המשרד.

<אימן סייף: אדוני היושב-ראש, תקראו את התגובה של הראל לוקר - -

אמנון כהן: לא, אני לא קורא את זה, הוא צריך לבוא לפה.

<אימן סייף: תקראו את התגובה של הראל לוקר.

אמנון כהן: אני לא קורא תגובות.

אמנון כהן: אנחנו ועדה מזמינה.

אמנון כהן: הוא לא בא.

אמנון כהן: הוא אמר שאין לו נגיעה.

אמנון כהן: אתה אומר לו שיש לו נגיעה – אנחנו נביא אותו לפה.

<אימן סייף: אנחנו גם שותפים בדיוני התקציב.

<שמואל גולן: אנחנו זכינו לתשובה כזאת בנושא הדיור.

<שמואל גולן: הוא לא עוסק בעניין.

<אימן סייף: אבל בנושא שלנו קיבלת תגובה.

אמנון כהן: לא הייתה תגובה, הוא לא כותב בעצמו.

<אימן סייף: זאת החתימה שלו.

אמנון כהן: הוא לא כתב כלום.

<אימן סייף: רק לעדכן עוד משהו לגבי נושא דוח הפעילות לממשלה.

<אימן סייף: כפי שאמרתי אנחנו מגישים - -

אמנון כהן: אני רוצה להבין, למה לא הגשתם?

<אימן סייף: מה לא הגשנו?

אמנון כהן: הוא אומר, סעיף 1, 2, 3.

אמנון כהן: הוא אומר חוות דעת בנוגע לתקציב.

אמנון כהן: מישהו מוסמך יכול להכין את חוות הדעת או להכין את הבקשות מהשטח בנושא תעסוקה, מפעלים, בנושא דיור – עבודה מחקרית ולהראות את היחס בין האוכלוסייה היהודית והערבית.

אמנון כהן: יש לך גוף מקצועי שיכול לעשות את זה?

אמנון כהן: אתה יכול לשכור?

<אימן סייף: הגשנו, חברים.

<אימן סייף: אמרתי - -

חנין זועבי: אדוני היושב-ראש, בכל התחומים יש נתונים.

אמנון כהן: השאלה אם הוא הביא את זה לממשלה?

אמנון כהן: הוא צריך לעשות עבודה מחקרית וטובה ומקובלת – לא כל אחד יעשה מחקר.

אמנון כהן: ואז על-פי גופים כאלה שיודעים לעשות את המחקרים האלה או צוות כמו מחלקת המ.מ.מ.

אמנון כהן: הוא מביא לי את החומר, ואני יודע שהוא בדק יחסית לעולם, אני יכול להתייחס אליו.

אמנון כהן: ככה אתה צריך להביא את זה לממשלה אחרי שאתה קיבלת, עיבדת אותו אצלך, ומתוך זה אתה לוקח דברים חשובים ועיקריים.

אמנון כהן: יש לך דבר כזה?

<אימן סייף: יש לנו דבר כזה.

אמנון כהן: אז למה הוא מציין שאין?

<אימן סייף: אדוני היושב-ראש, אנחנו גם כתבנו את זה למבקר, והוא לא קיבל את התגובה שלנו.

<אימן סייף: אנחנו הגשנו דוח בנושא התעסוקה לממשלה, וההחלטה הזאת שציינתי, 730 מיליון שקל בעקבות הדוח שאנחנו הכנו, מהעבודה שאנחנו עשינו – העברנו בממשלה החלטה על 730 מיליון שקל.

<אימן סייף: תוצאה טובה יותר מזה אני לא יודע לספק.

אמנון כהן: הוא אומר שמה שאתה הבאת זה סקירות לגבי פעילות הרשות.

אמנון כהן: הוא אומר שכגוף הרשות אתה צריך להביא דוח על פעילות כל הממשלה.

אמנון כהן: אז כמו שאמר חבר הכנסת באסל גטאס, התפיסה שלך צריכה להיות כגוף גדול, אתה לא סמך, אתה לא אגף.

אמנון כהן: אתה רשות שצריכה לראות בעיות קונקרטיות של המגזר, ואז לתכלל את זה מול משרדי הממשלה ולהתוות.

אמנון כהן: אל תסתכל על 1.8 מיליארד, יכול להיות שאתה חולש על 20 מיליארד שקל בתקציב המדינה.

אמנון כהן: כי בגשר שאתה מהווה בין הציבור לבין משרדי הממשלה זה התפקיד שלך.

אמנון כהן: לכן אם אין לך הראייה הזאת, ואתה נותן רק דוח של הפעילות של הרשות שלך ולא של משרדי הממשלה אז משהו בתפיסה לא נכון.

<אימן סייף: נושא של דוח הפעילות של כלל משר הממשלה - -

אמנון כהן: יש לך דוח?

<אימן סייף: העברנו החלטת ממשלה ב-1 בספטמבר שהממשלה מטילה על הרשות לפיתוח כלכלי להכין דוח פעילות כלל ממשלתי, ובנוסף לכך אנחנו גם מטילים על כל משרדי הממשלה להכין תכניות עבודה.

<אימן סייף: יש מדריך לתכנון ממשלתי שאתם מכירים אותו של כל משרד ממשלתי, ועכשיו כל משרד ממשלתי חייב להכין גם תכנית עבודה למגזר המיעוטים.

אמנון כהן: טוב שיש דוח.

<אימן סייף: טוב שיש דוח.

<אימן סייף: אני חס וחלילה לא אומר אחרת.

<אימן סייף: מבחינתי זאת ביקורת בונה.

אמנון כהן: אתה אומר שכרגע הנחו את כל משרדי הממשלה בראשות מנכ"ליהם?

<אימן סייף: נכון.

אמנון כהן: אבל איך הוא יודע את הבעיות?

אמנון כהן: אתה צריך לכוון אותו.

<אימן סייף: נכון, אני מכוון אותו.

<אימן סייף: ביקשנו ושלחנו גם מכתבים בחתימתו של הראל לכל מנכ"לי משרדי הממשלה - -

אמנון כהן: איך הוא אומר שהוא לא יודע כלום מזה?

<אימן סייף: אולי תפסת אותו ברגע הלא נכון.

<אימן סייף: הראל שלח מכתב לכל משרדי הממשלה שמבקשים למנות איש קשר בכיר בתוך כל משרד ומשרד.

<אימן סייף: אנחנו נעבוד מול אנשי הקשר האלה, ונתחיל להכין דוח פעילות כלל ממשלתית וגם תכניות עבודה.

אמנון כהן: אתה בטוח שהמכתב הזה יצא או זה היה רק בדיבור?

<אימן סייף: לא, הנה, יש לי אותו.

אמנון כהן: תביא לי את המכתב.

אמנון כהן: נמצה את הנושא הזה כי זה חשוב.

אמנון כהן: בסופו של דבר הרשות תפקח על נושא של מיקום משרדי ממשלה, ויש לה איש קשר מול כל אחד ואחד מהם.

אמנון כהן: שלא יהיה זוטר שם, צריך להיות שם ראש מטה של השר.

<אימן סייף: יש הכי בכיר.

אמנון כהן: חייב להיות או מנכ"ל או ראש מטה שר.

חנין זועבי: בעניין הזה יש לי שאלה.

חנין זועבי: אם יש לך המלצה למשל להוציא קרקעות לאזורי תעשייה - -

אמנון כהן: עוד לא הגענו לזה, זה הסעיף הבא.

חנין זועבי: לא, המלצה למשרדים.

חנין זועבי: כלומר הוא צריך לפקח ולתת תכנית עבודה למשרדים.

חנין זועבי: יש לך דרישות כמו למשל לתת העדפה מתקנת לבתי עסק ערביים, אחרת אתה לא יכול לתמוך בהם, והם לא יכולים להתחרות בבתי העסק היהודיים.

חנין זועבי: אבל התשובה היא שלילית – מה אתה עושה?

חנין זועבי: זה חסם עיקרי לפעילות שלך, אז מה אתה עושה?

חנין זועבי: או אתה דורש הצעת קרקעות לאזורי תעשייה, ואתה נענה בשלילה, וזה חסם עיקרי להתפתחות התעסוקה ביישובים הערביים – מה אתה עושה?

אמנון כהן: חסם מאיזו בחינה?

חנין זועבי: להתפתחות התעסוקה ביישובים הערביים.

אמנון כהן: אני לא רואה שיש לו חסם.

חנין זועבי: יש לך דרישות, ונענית להן בשלילה.

חנין זועבי: למשל לתת העדפה מתקנת – אז מה אתה עושה?

<אימן סייף: הסברתי.

<אימן סייף: לגבי הרכש הממשלתי, מה שדיברנו קודם.

אמנון כהן: תהליך.

חנין זועבי: יש לך תפיסה - -

<אימן סייף: את צודקת.

חנין זועבי: - - שאתה חושב שעל-ידי מימוש התפיסה הזאת אתה יכול לעודד תעסוקה, אחרת אתה לא יכול.

אמנון כהן: מכתב אחד אני יכול לראות?

אמנון כהן: איך יצא?

אמנון כהן: באיזה מודל יצא?

אמנון כהן: איך זה כתוב?

אמנון כהן: מה כתוב?

אמנון כהן: לא רק מדברים, גם עושים.

אמנון כהן: אני רוצה לראות מכתב שיצא ממנכ"ל משרד ראש הממשלה.

<אימן סייף: זה של צביקה האוזר, מזכיר הממשלה, לכל משרדי הממשלה על הדוחות ועל חוות הדעת הכלכליות.

אמנון כהן: עכשיו זה צביקה - -

<אימן סייף: נעביר לך גם את זה של מנכ"ל משרד ראש הממשלה.

<אימן סייף: לגבי הסוגיה של הרכש הממשלתי, אחרי שנענינו בשלילה על-ידי החשב של משרד האוצר עשינו שני דברים: א', אנחנו עובדים עם מנהל הרכש הממשלתי להנגיש את המכרזים האלה לספקים במגזר הערבי.

<אימן סייף: אנחנו מתחילים לעבוד עכשיו עם ספקים במגזר הערבי שייגשו למכרזים של הרכש הממשלתי, וכך בעצם לעשות את החיבורים האלה.

<אימן סייף: שנית, עכשיו אנחנו עובדים יחד עם משרד המשפטים על הובלת החלטת ממשלה שנותנת העדפה לספקים – לא רק ערבים – שזוכים במכרזי הממשלה שמי שמעסיק בחברה הזאת ערבים יקבל בונוס במכרז הממשלתי.

<אימן סייף: אם נצליח להעביר את זה בממשלה אני מבטיח לך שנוכל ליצור אלפי מקומות עבודה בעקבות המהלך הזה.

<סעיד סאלם: ספקים מהמגזר הערבי יכולים גם להביא סחורות של מפעלים לא מהמגזר.

<סעיד סאלם: למה לא יהיה קשר ישיר עם המפעלים במגזר הערבי?

<סעיד סאלם: ספקים זה מתווכים, זה גופים אחרים שיש להם עניינים - -

<אימן סייף: אני מדבר על ספקים מהמגזר.

<אימן סייף: יצרנים מהמגזר.

<אימן סייף: אתה למשל, תוכל לספק למשרד החוץ.

<אימן סייף: זאת המטרה שלנו.

<סעיד סאלם: גם למשרד ראש הממשלה.

<אימן סייף: גם למשרד ראש הממשלה.

<אימן סייף: יש לנו אותה מטרה.

<סעיד סאלם: גם באל-על, גם בכל מקום - -

אמנון כהן: אימן, בעקבות המכתב שיצא לפני שנה זז משהו?

<אימן סייף: כן.

אמנון כהן: מה זז?

<אימן סייף: משרדי הממשלה מתחילים להעביר לנו עכשיו - -

אמנון כהן: מה, זה שנה, עוד לא העבירו כלום?

<אימן סייף: לא, מעבירים.

אמנון כהן: איזה משרד כבר העביר?

<אימן סייף: הייתה החלטת ממשלה - -

אמנון כהן: לא החלטת ממשלה – בעקבות הפנייה הזאת.

<אימן סייף: בעקבות הפנייה הזאת היה נושא של עידוד התעסוקה לשירות אזרחי, אז העבירו לנו חוות דעת ונתנו חוות דעת ממנהלת השירות במשרד הכלכלה.

<אימן סייף: יש עוד דוגמאות, אני לא זוכר.

אמנון כהן: סעיף 3 בתקציב.

<שמואל גולן: סעיף 3 מדבר על תכנית החומש שדיברנו בה על 12 היישובים.

אמנון כהן: וזה נהיה 13 בגלל החוק.

<שמואל גולן: בעצם דיברנו שם על שני נושאים עיקריים: א', נקבע בתכנית החומש שמשרד הבינוי והשיכון ישתתף בעלויות פיתוח קרקע שבעלות המדינה והכשרתה לבנייה רוויה של עד 4,200 יחידות דיור בסכום של 40 אלף שקל ליחידת דיור.

<שמואל גולן: עד מועד סיום הביקורת חלפה כמחצית התקופה שנקבעה לפיקוח, אולם רק 700 יחידות דיור, שהן 16.5% בבעלות המדינה הגיעו לשלב שמאפשר קבלת סבסוד.

אמנון כהן: מה הקושי?

אמנון כהן: למה זה לא מתקדם לפי מה שהתוותה הממשלה עצמה?

אמנון כהן: הממשלה התוותה 4,240 יחידות ונבנו רק 700.

אמנון כהן: אולי בעקבות הביקורת זה יהיה קצת יותר.

<סימונה טסטה: אימן, אתה רוצה שאני אמשיך או שאני אתחיל?

אמנון כהן: יש קושי כנראה, כי יש תפיסה שהם רוצים על קרקע צמודה.

אמנון כהן: אני מבין את זה.

אמנון כהן: זה תהליכים שצריכים לעבור.

אמנון כהן: איפה זה עומד?

אמנון כהן: מה אתם עושים כדי ליידע אותם שאי אפשר לתת לכל משפחה קרקע צמודה?

<סימונה טסטה: חברת הכנסת זועבי הייתה בדיון שהיה לנו עם המגזר הדרוזי.

<סימונה טסטה: וכשאמרנו שאין ברירה, אלא צריך לבנות בנייה רוויה, אמרו, אי אפשר, זה לא עובד ככה, יש אוכלוסיות שזה לא עובד ככה.

חנין זועבי: - - - להקים ביישובים כפריים יהודיים.

חנין זועבי: אפשר להקים גם ביישובים ערבים.

חנין זועבי: אני לא מבינה.

אמנון כהן: נשמע רגע על פי הדוח.

אמנון כהן: אל תערבבי דברים אחרים.

חנין זועבי: למה "לקפוץ"?

חנין זועבי: זה על הערבים.

חנין זועבי: יש להם אדמות, והם לא רוצים בנייה רוויה.

<סימונה טסטה: אוקיי, לא רוצים, אבל התוצאה היא - -

חנין זועבי: אז זה מה שאמרתי, שנקודת ההתחלה של הרשות היא לא מצד הצרכים של החברה הערבית, אלא זאת המדיניות של הממשלה.

אמנון כהן: סימונה, דברי על המקרה ככללי - -

<סימונה טסטה: אני מדברת באופן כללי.

חנין זועבי: - - - אימן מכיר את הסוגיה.

אמנון כהן: סליחה, חברת הכנסת חנין, תני לי לנהל את הדיון.

אמנון כהן: סימונה, תיצמדי להחלטת הממשלה.

אמנון כהן: אל תדברי על דיונים אחרים, זה לא מעניין אותי כרגע.

אמנון כהן: מעניינת אותי החלטת ממשלה שדיברה על 4,240 יחידות דיור ודיברו על סכום ממש מזערי של 40,000 שקל סך הכול ליחידת דיור.

אמנון כהן: זה נראה מפתה מאוד, זה נראה הגיוני, זה נראה שיש פה עידוד, אבל עדיין יש קושי.

אמנון כהן: מה עושה הממשלה לעזור למגזר בתהליך?

אמנון כהן: מה עושים?

אמנון כהן: זה תקוע חמש שנים ולא עומדים ביעד.

<סימונה טסטה: אז בוא נחלק את הדברים לקרקע מדינה ולקרקע פרטית.

<סימונה טסטה: בקרקע מדינה לפעמים החלטות ממשלה מדברות על איזושהי משאת נפש, ולוחות הזמנים שתוחמים שם הם לא ריאליים.

<סימונה טסטה: כי אם אנחנו מדברים על שינוי תפיסה בחברה הערבית לעבור ממגורים של בנייה נמוכה לבנייה רוויה זה תהליך שלוקח זמן - -

אמנון כהן: למי אמרת את זה?

אמנון כהן: אמרת את זה לממשלה?

אמנון כהן: אמרת לשר שלך?

<סימונה טסטה: לא.

<סימונה טסטה: אנחנו יודעים - -

אמנון כהן: את פקידה, את צריכה לבצע החלטות ממשלה, את לא צריכה לפרשן אותן - -

<סימונה טסטה: אני לא מפרשנת זאת המציאות.

אמנון כהן: תקשיבי, סימונה, עם כל הכבוד, אנחנו מטילים עליכם חובה, ואתם צריכים לבצע החלטות ממשלה.

<סימונה טסטה: איך אנחנו מבצעים?

אמנון כהן: אם אתן מגלות בשטח קושי, ואתם מתייעצות עם הרשות ורואות שיש כאן עניין של תפיסה ושל תהליכים – את זה צריך להביא לממשלה.

אמנון כהן: אבל את צריכה לעמוד ביעד שלך פה, אל תחפשי לי פתרונות קלים.

אמנון כהן: מה עשית את סימונה בשביל להגיד להם שאין קרקעות למדינה?

<סימונה טסטה: לא, זה אין - -

אמנון כהן: לא יודע.

אמנון כהן: מה עשית את?

אמנון כהן: את צריכה לעמוד כרגע ביעד.

אמנון כהן: אל תחפשי לי דברים אחרים.

<סימונה טסטה: אדוני, תן לי להשיב, בבקשה.

אמנון כהן: מתי כתבת לשר השיכון שיש פה עניין, ולכן צריך לשנות את החלטת הממשלה?

<סימונה טסטה: אני מסבירה לוועדה למה במשך שנתיים-שלוש מאז ההחלטה הזאת אי אפשר להגיד, הצלחה או לא הצלחה.

<סימונה טסטה: אלה תהליכים שלוקחים הרבה זמן.

חנין זועבי: מה זה, היא לא תצליח?

חנין זועבי: או שהיא לא תצליח - -

אמנון כהן: תני לה רגע לדבר.

<סימונה טסטה: חלק מהיישובים לא היו באזור עדיפות לאומית ולכן בתהליך הזה לא היה להם סבסוד.

<סימונה טסטה: ההחלטה הזאת אפשרה סבסוד קרקע ביישובים שלא היה בהם קודם.

<סימונה טסטה: התחלנו תהליך חיובי.

<סימונה טסטה: למשל בסכנין יצאנו לשיווק, והוא לא הצליח בפעם הראשונה, ולכן יש הקמפיין שהתחלנו להתניע.

<סימונה טסטה: נכון שהעלינו את אחוז השיווק מ-16% ל-50% - זה עדיין הצלחה של 50%.

<סימונה טסטה: זאת אומרת על כל 100 יחידות שהוצאנו רכשו רק 50, אבל זה עדיין טוב יותר אם מתוך 100 רכשו 16.

<סימונה טסטה: מה שאני רוצה לומר לוועדה ולמבקר המדינה הוא שהתהליכים האלה לוקחים זמן.

<סימונה טסטה: אחד הדברים שאנחנו עושים זה קמפיין שיווק יחד עם הרשות; דבר נוסף הוא שאנחנו מגבירים את כמות האתרים שבהם אנחנו מתכננים – ואני מדברת כרגע רק על קרקע מדינה.

<סימונה טסטה: בחלק מהאתרים היה צריך להתניע תהליך של תכנון מפורט.

<סימונה טסטה: זה לוקח זמן, זה לא מהיום למחר שמתקיימת החלטת הממשלה ומחר בבוקר אפשר לצאת לשיווק, והכול בסדר.

אמנון כהן: על מה הסתמכה הממשלה בעניין 4,240 יחידות דיור?

<סימונה טסטה: על הפוטנציאל שקיים.

אמנון כהן: מי הביא את הפוטנציאל?

<סימונה טסטה: אני לא יודעת.

<אימן סייף: משרד השיכון, משרד הפנים, משרד האוצר.

אמנון כהן: אז הם מסתמכים על משהו.

אמנון כהן: זה לא מצוץ מהאצבע.

<סימונה טסטה: אבל זה תב"עות קיימות.

<סימונה טסטה: אחרי שהתב"ע קיימת - -

אמנון כהן: אז היא קיימת, מה את צריכה - -

<סימונה טסטה: זה תהליך תכנון מפורט, זה לא מהיום למחר, זה תהליך שלוקח זמן.

אמנון כהן: אני יודע מה זה תהליך תכנון, אל תסבירי לי מה זה תהליך תכנון.

אמנון כהן: תסבירי לי איך קיבלו החלטה שמשווקים 4,240 יחידות דיור.

אמנון כהן: זה ממש מדויק, זה משהו שתכננו וכבר עבר את כל הוועדות, וכבר יודעים כמה דירות יהיו בבניין, כי כתוב "240".

אמנון כהן: זה מתוכנן, זה לא מצוץ מהאצבע.

אמנון כהן: אם את אומרת שאתם סתם זורקים מספרים להגיד כאילו אנחנו בונים במגזר הערבי, ואז יוצאים בסיסמאות שבונים 4,000 דירות תוך 4 שנים, ובפועל אין כלום, אפס או 16% - זה לא עובד ככה להגיד סיסמאות ולהגיד שאנחנו עושים כדי להצדיק את הקיום שלנו.

אמנון כהן: לא.

אמנון כהן: אנחנו לא עובדים ככה.

אמנון כהן: על מה הסתמכו בממשלה ב-4,240?

אמנון כהן: הביאו משהו בפועל, לא כמו שעכשיו אומרים שרוצים לתכנן 150,000 יחידות דיור להשכרה.

אמנון כהן: מאיפה לוקחים את המספרים האלה?

אמנון כהן: צריך תב"ע, צריך תמ"א 35, מותאם, לא מותאם, הרחבת יישובים, לא הרחבת יישובים, זמינות קרקע, בעלות פרטית, בעלות מדינה.

אמנון כהן: לזרוק סיסמאות זה בסדר.

אמנון כהן: עכשיו צריך לעבוד.

אמנון כהן: מה עכשיו?

אמנון כהן: לכן אני צריך לדעת על מה התבססה החלטת הממשלה בקביעת המספר 4,240.

אמנון כהן: למה עכשיו אנחנו לא עומדים ביעד הזה, ויש רק 16.5%?

אמנון כהן: צריך ללמוד עכשיו קודם כול אם 4,240 זה ישים או לא ישים.

אמנון כהן: אתה אומר שהקרקע זמינה, הבתים זמינים, פשוט המודעות והשטח יותר קשה לנו כי יש עדיין תפיסה של מגורים בצמודי קרקע.

אמנון כהן: את זה צריך לדעת.

אמנון כהן: אם אנחנו יודעים ש-4,240 נמצא בפול וזה כבר ישים , ואם היום הייתה אוכלוסייה היינו משכנים כבר את כולם, אבל יש תפיסה מסוימת אז פה אנחנו צריכים לעשות קמפיינים, עבודה, הסברה פרטנית וכללית בטלוויזיה המקומית, בתשדירים שלהם.

אמנון כהן: אני חושב שזה מאוד מפתה – הלוואי שלזוגות צעירים במגזר שלנו היו אומרים, 40,000 שקל ליחידת דיור – כולם היו קופצים.

אמנון כהן: שם זה עדיין לא כך, אז איפה זה עומד?

אמנון כהן: אז השאלה הראשונה היא – יש 4,240 דירות אם המגזר אומר היום שהוא רוצה להיכנס אליהן?

אמנון כהן: יש?

<אימן סייף: יש, אדוני.

<אימן סייף: עשינו עבודת מטה לפני שקיבלנו את החלטת הממשלה - -

אמנון כהן: אבל היא אומרת שאין.

<אימן סייף: שנייה אחת, חברים.

<אימן סייף: עשינו עבודת מטה.

<סימונה טסטה: בוא נפריד בין תב"עות מאושרות או שהיו בהליכי אישור - -

אמנון כהן: אני לא מפריד כלום.

אמנון כהן: יש החלטת ממשלה - -

<סימונה טסטה: יש תב"עות מאושרות - - -

<אימן סייף: זה מה שאני אומר, אדוני.

אמנון כהן: יש?

אמנון כהן: היא אומרת שאין.

<אימן סייף: תבע"ות מאושרות - -

אמנון כהן: תעברו בממשלה.

אמנון כהן: אתם ברוגז בממשלה?

אמנון כהן: היא יושבת בשולחן העגול?

<סימונה טסטה: זה מצריך תכנון מפורט.

<סימונה טסטה: יש תב"ע מאושרת, ואחרי שיש תב"ע מאושרת - -

אמנון כהן: אני שאלתי שאלה: אם 4,240 אזרחים מהמגזר רוצים לאייש את התכנית הממשלתית הזאת, יש או לא? זה מה שאני רוצה לדעת.

<סימונה טסטה: יש, אבל צריך לעשות תהליך תכנון.

<אימן סייף: אם יש עכשיו במגזר 4,240 משפחות שרוצות את הדירה, מה קורה?

<אימן סייף: השאלה שלך היא מאין הגענו למספר הזה.

אמנון כהן: האם זה ישים או סתם?

<אימן סייף: המספר הזה הוא תוצאה של עבודת מטה של מנהל התכנון במשרד הפנים, משרד האוצר, משרד השיכון ומשרד ראש הממשלה.

<אימן סייף: בדקנו מה יהיה לנו זמין בחמש השנים הקרובות כי זאת תכנית של חמש שנים, ואז הגענו למספר 4,240, וקבענו את זה כיעד כי אנחנו בממשלה ואי אפשר להביא החלטות ממשלה בלי יעדים.

<אימן סייף: צריך יעדים גם אם אלה הערכות גסות.

<אימן סייף: אז בדקנו במשרד השיכון מה זמין, והתחלנו לשווק.

<אימן סייף: התחלנו לשווק 700 יחידות דיור בנצרת – הצלחה מלאה.

<אימן סייף: הצלחנו לשווק הכול.

<אימן סייף: עובדים בשטח, והדירות יהיו מוכנות בעוד שנה וחצי-שנתיים - -

אמנון כהן: בעזרת השם.

<אימן סייף: בסכנין זה 1,600 יחידות דיור.

<אימן סייף: זאת שכונה ענקית, אדירה בשלבים.

<אימן סייף: אני יכול להתחיל עכשיו לשווק 800 יחידות דיור במכרז אחד, אבל זה לא ריאלי לעשות את זה.

<אימן סייף: לכן אנחנו יוצאים במקצים – 200 יחידות דיור, אחרי שנצליח נעשה עוד 150 יחידות דיור וכן הלאה.

<אימן סייף: הסוגיה של בנייה רוויה במגזר הערבי היא אתגר מאוד גדול.

<אימן סייף: זה אתגר לאומי.

<אימן סייף: אין מה לעשות, הוא לא יצליח בכל היישובים הערביים.

<אימן סייף: נצליח ביישובים הגדולים: בסכנין, בטמרה, בנצרת - -

<שמואל גולן: לא בטוח.

<שמואל גולן: בחלק מהם אין היום תכניות.

<שמואל גולן: סימונה צודקת במה שהיא אומרת.

<אימן סייף: יש תכניות.

<אימן סייף: הבעיה שלנו היא במה שהסברת, אדוני היושב-ראש – לשכנע יזמים – כי המכרזים הם ליזמים – שיבואו ויגשו למכרזים האלה, ואחר כך גם לשכנע את האוכלוסייה שיקנו את הדירות האלה בתוך הדבר הזה.

<אימן סייף: התהליך הזה קורה, אבל הוא קורה לאט.

<אימן סייף: לכן אנחנו גם משקיעים הרבה בקמפיינים.

אמנון כהן: כמה פרויקטים יש היום?

אמנון כהן: אתה אומר שיש 1,000 במקום אחד ועוד 1,600 במקום אחד – זה 2,600.

<אימן סייף: יש 2,400 בנצרת בסך הכול.

<אימן סייף: זה פול שהוא יחסית זמין - -

<סימונה טסטה: יש תכניות - - - ויש תכניות בהליכים.

<סימונה טסטה: ספרו גם את התכניות שנמצאות בהפקדה.

<סימונה טסטה: אבל עדיין לא כולן קיבלו תוקף.

<סימונה טסטה: תכניות שקיבלו תוקף, שאנחנו עובדים איתן זה בסכנין ובנצרת.

אמנון כהן: אז יש פה יעד, זה בשלבים.

אמנון כהן: עד 2014 באמצע השנה הכול צריך להסתיים.

אמנון כהן: אם המשפחות האלה היו עומדות בתור ו-4,240 המשפחות האלה יכלו להיכנס לדירות הממשלה הייתה צריכה לעמוד ביעד להעמיד את זה לרשות אותם הרוכשים.

אמנון כהן: זה אומר עד אמצע 2014.

<סימונה טסטה: לא.

אמנון כהן: הממשלה נכשלה בהחלטותיה.

חנין זועבי: כי ההחלטה אינה נכונה.

<אימן סייף: תקשיב, מה זה נכשלה?

<אימן סייף: שוב אני אומר – גם אם נעמיד 4,000 יחידות דיור עכשיו במכרז לא נצליח לשווק אותן.

<אימן סייף: זה שינוי תרבותי שצריך להכניס לתוך החברה הערבית.

אמנון כהן: מה אתם עושים בשינוי התרבותי?

חנין זועבי: למה צריכים לשנות את התרבות?

<אימן סייף: כי אין לך היום ברירה.

חנין זועבי: יש אלטרנטיבות.

אמנון כהן: אימן, תגיד לי איך אתה משווק, איך אתה משנה?

חנין זועבי: - - -

אמנון כהן: סליחה, אין קרקעות במדינת ישראל.

חנין זועבי: יש הרבה.

חנין זועבי: יש רק ליישובים היהודיים.

אמנון כהן: הלאה, תתקדם.

אמנון כהן: מה אתם עושים לזוגות צעירים?

<אימן סייף: אנחנו עושים כמה דברים: אנחנו עובדים עכשיו בעבודה אישית מול יזמים, להביא אותם למכרזי הממשלה – זה דבר אחד - -

אמנון כהן: אבל הוא פוחד שהוא יבוא לשם - -

<אימן סייף: הם באים.

אמנון כהן: - - הוא התחייב, אבל אי אפשר יהיה לשווק כי אנשים רוצים צמודי קרקע.

<אימן סייף: אז אנחנו עושים גם קמפיינים, הסברה גם לתושבים.

<אימן סייף: הקמפיין מיועד בעיקר לתושבים, לא ליזמים.

אמנון כהן: באותו אזור.

<אימן סייף: כן, באותו אזור.

<אימן סייף: עשינו בסכנין כנס של 800 אנשים.

<אימן סייף: זאת הייתה הצלחה באמת אדירה מבחינת מספר האנשים, וגם עכשיו הצלחנו בשיווק של כ-350 יחידות דיור בסכנין שזה הישג, זה לא דבר טריוויאלי.

<אימן סייף: אני לא בטוח שנגיע ל-4,240 יחידות, אני כבר אומר לך – גם אם נשווק עכשיו - -

אמנון כהן: לכמה נגיע?

<אימן סייף: אני לא יודע.

אמנון כהן: תכנית חומש, בערך.

אמנון כהן: ל-50% נגיע?

<אימן סייף: אם נגיע ל-60%-50% זה יהיה טוב.

<סימונה טסטה: אני רוצה להשלים.

<סימונה טסטה: אני לא יודעת אם הביקורת דיברה גם על קרקע פרטית - -

אמנון כהן: מה יש בקרקע פרטית?

<סימונה טסטה: בהחלטת הממשלה יש סבסוד קרקע פרטית ותכנון קרקע פרטית.

<סימונה טסטה: הנושא של תכנון קרקע פרטית מתקדם בצעדים יפים.

<סימונה טסטה: סבסוד קרקע פרטית, מכיוון שזה מותנה בהתקדמות הבנייה, זאת אומרת אתה נותן סבסוד לתשתיות - -

אמנון כהן: זאת אומרת קרקע פרטית המיועדת לבנייה רוויה, את אומרת שיש לה סבסוד מסוים, והמטרה היא שלבעל הקרקע יהיה - -

<סימונה טסטה: יתחיל לבנות.

<סימונה טסטה: כיוון שאין שליטה לאף אחד על התקדמות הבנייה בקרקע פרטית, למעט לבעל הקרקע אז בעצם הכסף לביצוע של אותו סעיף הוא מאוד איטי.

<סימונה טסטה: עשינו חושבים יחד עם הרשות וקיבלנו החלטה שנשנה קצת את הכללים.

<סימונה טסטה: המדינה תיאלץ להשקיע כסף בקרקע.

<סימונה טסטה: בדרך כלל אנחנו לא עובדים ככה, אלא יש בנייה, יש פיתוח, אבל הפעם אנחנו נעשה פיתוח בלי קשר לבנייה בתקווה שכשיהיה פיתוח גם יתחילו לבנות.

אמנון כהן: תגידי עכשיו, 4,240 זה כולל קרקע פרטית בתכנון?

<סימונה טסטה: לא.

<אימן סייף: מדינה.

אמנון כהן: רק מדינה.

אמנון כהן: זאת אומרת זה יהיה נדבך נוסף

<אימן סייף: נכון.

אמנון כהן: יישר כוח.

<אימן סייף: עוד הישג אחד ברשותך.

אמנון כהן: בבקשה, הישגים צריך להגיד.

<אימן סייף: בנושא של תכנון על קרקע פרטית.

<אימן סייף: היום אנחנו מתכננים כמעט 32,000 יחידות דיור על קרקעות פרטיות ביישובים האלה.

<אימן סייף: אתה יוצר כאן מלאי.

אמנון כהן: מי מתכנן, המדינה?

<אימן סייף: המדינה.

<סימונה טסטה: המדינה עם הרשויות.

<אימן סייף: בשיתוף פעולה מלא עם הרשויות המקומיות.

<אימן סייף: 32,000 יחידות דיור מתוכננות עכשיו ב-13 היישובים האלה.

<אימן סייף: זה מלאי תכנוני אדיר שיפתור בעיה מאוד אקוטית שזה הבעיה הבלתי חוקית בתוך היישובים האלה.

אמנון כהן: גם זה וגם הוא אמר שיש לכם ריבוי טבעי של 13,000-12,000 בשנה, ואתה לא מגביר את זה אז כל שנה יש לך דפיציט של 5,000, ולאט-לאט אתה פותר את זה.

אמנון כהן: אז דוח מבקר המדינה הצביע על דברים נכונים סך הכול.

<אימן סייף: על זה למשל הוא לא דיבר.

<שמואל גולן: אני לא סקפטי כל כך כמו שהוא מדבר, כי אמרתי לך, בדקנו עכשיו את כל סוגית מצוקת הדיור, וזה רחוק ממה שהוא אומר.

אמנון כהן: הוא בדיכאון עכשיו.

<שמואל גולן: יכול להיות שיש תכנון, אבל כשאין פתרונות קצה, ואין תשתיות ואין כלום, אז לא מקבלים היתרי בנייה.

<סימונה טסטה: אבל אל תשכחו ששוק הדיור במגזר הערבי הוא לא שוק משוכלל.

<אימן סייף: אני מדבר לא על היתרי בנייה, אלא על תכנון על קרקע פרטית.

<אימן סייף: תפריד.

<סימונה טסטה: אין מכירת קרקע - -

<שמואל גולן: התכנון לא עוזר כי בסופו של דבר צריכים לגור באיזה בית.

<אימן סייף: אז לא לתכנן?

<שמואל גולן: לא אמרתי שלא צריך לתכנן - -

<אימן סייף: - - - אז אני לא אתכנן.

<שמואל גולן: אף אחד לא אמר לא לתכנן.

<שמואל גולן: יש פה תכניות שעומדות 15 שנה ומחכות לפתרונות קצה.

<שמואל גולן: אז יש תכנית, זה בסדר.

<אימן סייף: אז אנחנו בדקנו גם את הסוגיה של פתרונות קצה.

<אימן סייף: נשמח לשבת אתכם ולתת לכם דיווח גם על נושאים אחרים.

אמנון כהן: תודה.

אמנון כהן: סעיף 4.

חנין זועבי: החובה שלך היא לבוא ולתת דין וחשבון על מצוקת הדיור, על הבנייה הלא-חוקית, על תכניות - - -

אמנון כהן: תודה.

אמנון כהן: חברת הכנסת חנין, אני צריך להתקדם, אני מסיים דיון.

חנין זועבי: - - שעומדות 30-20 שנה בלי אישור.

חנין זועבי: זאת החובה - -

אמנון כהן: תודה.

אמנון כהן: משרד הכלכלה, סעיף 4.

חנין זועבי: להעמיד את הבעיות של האוכלוסייה - - -

אמנון כהן: סליחה, סליחה.

<שמואל גולן: היו צריכים להפעיל חממה תעשייתית במגזר המיעוטים ולקבוע את מקומה.

<שמואל גולן: במועד הביקורת הם עדיין לא הקימו אותה.

אמנון כהן: יש פה סמנכ"ל, משנה למנכ"ל שהגיע.

אמנון כהן: מה נשמע?

<ינון אלרועי: לא מתלונן, תודה.

אמנון כהן: הכול בסדר?

אמנון כהן: מה שלום המנכ"ל החדש?

<ינון אלרועי: הוא גם לא מתלונן.

אמנון כהן: עמית בסדר?

<ינון אלרועי: עמית עלא-כיפאק.

אמנון כהן: הוא בא מהאוצר, מקווה שיעשה דברים טובים.

<ינון אלרועי: הוא עושה, השר עושה.

<ינון אלרועי: בנושא הזה כמו שציינה קודמתי נעשתה חשיבה יחד עם הרשות כדי למצוא את הנוסחה שמתאימה למגזר.

<ינון אלרועי: אני שמח להודיע שהוראת מנכ"ל שהיא המסגרת שאמורה לאפשר את הפעלת התכנית פורסמה, ובימים הקרובים או בשבועות הקרובים מאוד אמור להתפרסם קול קורא שיזמין מפעיל לתכנית הזאת, והמפעיל הזה יוכל - -

אמנון כהן: לגבי חממות תעשייתיות?

<ינון אלרועי: אנחנו קוראים לזה עכשיו מאיץ עסקי.

<ינון אלרועי: הוא גם כן אמור לקחת חברה, לאפיין את הצרכים שלה ואת החוזקות שלה - -

אמנון כהן: החברה הזאת צריכה להיות מהמגזר?

<ינון אלרועי: בטח.

אמנון כהן: אבל הם פוחדים להיכנס, צריך לעזור להם.

<ינון אלרועי: הכוונה היא באמת לעזור להם.

<ינון אלרועי: יהיה תקציב של כ-500,000 שקל עד מיליון שקל לחברה, שבאמצעותם היא תוכל לעשות פעולות שונות שיוכלו להעצים אותה ולגרום לה להיות - -

אמנון כהן: קבעתם מיקום של המאיץ העסקי?

אמנון כהן: צריך לקבוע את המקום.

אמנון כהן: המאיץ העסקי יישב בחממה כמו שכתוב – איפה הוא ישב?

<ינון אלרועי: אנחנו מדברים על מרכזים - -

אמנון כהן: צריך להתייעץ עם הרשות כי הם יודעים איפה הכי טוב.

<אימן סייף: זה בתיאום אתנו.

אמנון כהן: אבל איפה?

אמנון כהן: הצעתם 4-3 אופציות?

<אימן סייף: יש לנו בנצרת, בשפרעם, בטמרה ובסכנין – יש לנו האופציות האלה.

<אימן סייף: אנחנו מחכים שאחרי שיהיה הקול הקורא הזה, ויהיה זכיין יחד אתנו נקבע את המקום.

<ינון אלרועי: יהיה מקום אחד?

<ינון אלרועי: אי אפשר לעשות כמה מרכזים כאלה?

<אימן סייף: זה פיילוט.

<ינון אלרועי: אנחנו מקווים, כמובן, שזה יצליח, אז בהנחה שזה יצליח ונוכל לייעד תקציבים נוספים יכול להיות שיהיה יותר ממוקד אחד.

אמנון כהן: מה לוח הזמנים?

אמנון כהן: שאני פחות או יותר לעקוב אחריכם, שלא יהיה רק על הנייר.

<ינון אלרועי: נגיד שבחודש הקרוב.

אמנון כהן: עד סוף חודש נובמבר?

<ינון אלרועי: עד סוף דצמבר כדי להיות בטוחים.

אמנון כהן: עד סוף שנת התקציב אנחנו כבר נדע את המקום ואת הכול?

<אימן סייף: כן.

<אימן סייף: נפרסם את הקול הקורא, ואז יהיה תהליך הבחירה.

אמנון כהן: אתם תיידעו את משרד מבקר המדינה וגם את הוועדה, בסדר?

אמנון כהן: כשזה ייצא אנחנו רוצים לדעת.

<אימן סייף: אין בעיה.

אמנון כהן: יש לך להשלים עוד משהו?

אמנון כהן: מבחינת ביקורת סיימת אם כי נעשה דיון המשך לפי חברת הכנסת חנין זועבי.

אמנון כהן: יש לנו עוד דוח לגבי אזורי תעשייה במגזר המיעוטים.

<אימן סייף: כדאי לך לנצל את ההזדמנות שהמשנה למנכ"ל - -

אמנון כהן: אבל זה לא כרגע הדיון.

אמנון כהן: אולי הוא לא הכין שיעורי בית.

<אימן סייף: זה חלק מההערות גם פה.

<אימן סייף: הם דיברו על אזורי תעשייה וחשוב שהוא יציין.

אמנון כהן: גם על זה באתם?

אמנון כהן: תנו סקירה, בבקשה.

אמנון כהן: פשוט הדוח לא מונח לפניי.

<ינון אלרועי: יש פה שאלות מאוד ספציפיות, לא הכנו את עצמנו לסקירה.

<ינון אלרועי: חשבנו שרוצים תשובות לדברים ספציפיים.

<ינון אלרועי: אני לא ערוך לסקירה.

<ינון אלרועי: ברמה העקרונית אני יכול לומר כדי לסבר את האוזן שבמשרד הכלכלה אנחנו מאוד שמחים על קיומה של הרשות.

<ינון אלרועי: אנחנו עובדים בצורה סינרגטית ופורה; ההחלטות נעשות יחד, החשיבה נעשית ביחד, ואני יכול לומר - -

חנין זועבי: בהרמוניה.

<ינון אלרועי: כן, אני לא ציני בכלל.

חנין זועבי: בלי לאתגר את המדיניות הקיימת.

אמנון כהן: תני לו לסיים, בבקשה.

חנין זועבי: בלי לשנות מדיניות.

חנין זועבי: הרמוניה מוחלטת שלא עוזרת לחברה.

<ינון אלרועי: גברתי חברת הכנסת, הרשי לי לא לסטות.

<ינון אלרועי: סך הכול הייתי אצל האדון עם השר הקודם.

חנין זועבי: אתם מדברים באותה תפיסה של מדיניות הממשלה, ולא לפי הצרכים של החברה.

<ינון אלרועי: אני יודע שיש לנו מאות מיליוני שקלים שהמדינה מייעדת - -

חנין זועבי: זה לא לפי הצרכים של החברה.

<אימן סייף: אז מה זה 730 מיליון השקלים האלה?

<ינון אלרועי: אני לא מתיימר להיות המקצוען היחיד.

<ינון אלרועי: היושב-ראש אמר שאנחנו אמורים לבצע את מה שמטילה עלינו הממשלה.

<ינון אלרועי: הממשלה הטילה עלינו לסייע למגזר המיעוטים בפיתוח אזורי תעשייה, במציאת מקומות תעסוקה, בעידוד עסקים קטנים - -

חנין זועבי: כמה מקומות תעסוקה?

<אימן סייף: 9,200.

<אימן סייף: תרשמי - -

אמנון כהן: בוא נסכם.

אמנון כהן: כרגע זה דיון אחר.

<אימן סייף: 9,200 משרות חדשות למגזר הערבי.

אמנון כהן: אי אפשר ככה, עם כל הכבוד.

חנין זועבי: 9,200.

חנין זועבי: סוכם.

אמנון כהן: כבוד המשנה למנכ"ל משרד הכלכלה, אני מודה לך שהכנת את עצמך לדיון הבא.

אמנון כהן: כך ראיתי את זה ורציתי לכרוך דיון אחד באחר, אבל לא שמתי לב.

אמנון כהן: אחר כך העיר לי הקולגה שלך שיש גם דוח על הנושא הזה.

אמנון כהן: אז אנחנו מבקשים שתשלח לוועדה את תיקון הליקויים.

אמנון כהן: אם אנחנו נסתפק בדברים שתיקנתם אז נסתפק.

אמנון כהן: אם לא אז בדיון הבא שנקיים על זה נעשה את זה יחד.

אמנון כהן: אם כבר טיפלנו בזה אז טיפלנו, אני לא צריך כרגע את הסקירה.

אמנון כהן: אנחנו מודים לכם על ההשתתפות.

אמנון כהן: אני רוצה לסכם את הדיון החשוב הזה.

אמנון כהן: ראשית הממשלה עברה כברת דרך בנושא הזה.

אמנון כהן: אנחנו רוצים להסדיר את הנושא של רשות כרשות ולא כאגף במשרד ראש הממשלה.

אמנון כהן: אנחנו רוצים שייתנו לכם את כל הסמכויות הנדרשות ותפעלו כמתכללים מול כל משרדי הממשלה ותביאו את הצרכים של הציבור שלכם שלצורך כך הוקמתם לממשלה כל פעם מחדש.

אמנון כהן: תעשו את הסקרים הנדרשים, תעשו את מבחן התוצאה.

אמנון כהן: מרגע שהשקענו בפעולה כזאת או אחרת אנחנו רוצים לראות את התוצאות של אותה פעולה – אם זה עסקים, אם זה בבגרויות, אם זה בתשתיות, בחינוך וברווחה – אלימות וכל מה שקשור לכך.

אמנון כהן: צריכים להיות יעדים מדידים כך שנדע שהיה סטטוס א', וכתוצאה מפעילות והשקעה בתחום הזה נהיה סטטוס ג', כולל בנושא שיווקים של קרקעות לאותו מגזר שזה תהליך.

אמנון כהן: אז גם – בשנת 2013 בקיום הדוח היה סטטוס כזה שקשה היה לשווק, ועכשיו ב-2014 עשינו פעולות א', ב', ג', ד', והגענו לשלב כזה וכזה.

אמנון כהן: אנחנו רוצים לראות דברים מדידים ולחזק את פעילות הרשות.

אמנון כהן: אנחנו, כמובן, נדרוש מהממשלה להקים לאלתר ועדת שרים לענייני מיעוטים שתהיה לרשות כתובת, ולאחר מכן שתהיה להם הכתובת אם ועדת השרים לענייני מיעוטים תתכנס ותראה שצריך להביא את הדיון הזה לממשלה.

אמנון כהן: וכך יהיה לה הכוח להביא את זה לממשלה.

אמנון כהן: אנחנו דורשים ממנכ"ל משרד ראש הממשלה להיות מעורב לעומק בנושא הזה, להיות רגיש.

אמנון כהן: כי כל השילוב של מגזר המיעוטים בחברה הישראלית יועיל לחברה אם נעשה את זה כמה שיותר מהר.

אמנון כהן: גם להם זה יועיל – ייתן להם פרנסה נאותה; בכל נושא הייצור – לא דיברנו על זה, אבל בעל המפעל דיבר על נושא הייצוא – אנחנו צריכים לראות אם המוצרים איכותיים ועומדים בכל הסטנדרטים – לעזור, לעבור את החסמים של הביורוקרטיה של המדינה.

אמנון כהן: אם זה מטוסים של אל-על צריך לעבור בידוק כזה או אחר – לעזור, להיות העוגן, הגשר.

אמנון כהן: בגלל זה רצו אתכם.

אמנון כהן: למה רצו אתכם כרשות ולא במשרד ממשלתי?

אמנון כהן: כי אתם הגשר בין כל החברות הממשלתיות, בין גופים עסקיים חיצוניים.

אמנון כהן: יש לכם הגופים של הממשלה, ואתם יכולים להיעזר בהם.

אמנון כהן: אם צריכים אותנו כוועדה אנחנו גם נעזור.

אמנון כהן: המטרה היא שהם ירגישו שהם שייכים למדינה, שהם מקבלים הטבות, והמדינה תקבל את הכסף מהייצוא.

אמנון כהן: זאת המטרה.

אמנון כהן: נרחיב את המפעל שיקלוט עוד 3,000 עובדים, תסבסד אותו.

אמנון כהן: הוא אומר שרק בקליטת עובד נוסף אתה נותן לו את הסבסוד הזה.

אמנון כהן: אני מבין את התפיסה – ודאי לא את העובדים הקיימים, אבל כדי שהוא יוכל לייצא ולהרחיב את הפעילות שלו אולי יש לו אפשרות לקלוט עוד עובדים.

אמנון כהן: ואז משרד הכלכלה יעזור לו בהרחבת המפעל, בהכנסת טכנולוגיה, בקליטת עובדים חדשים.

אמנון כהן: זה מעגל שאתה יכול להרחיב.

אמנון כהן: זאת הראיה שלך – לעזור לאנשים האלה.

אמנון כהן: אחרי הדיון שבו כמה דקות יחד, ותראו את החסמים.

אמנון כהן: אלה אנשים מהשטח.

אמנון כהן: אחד שידבר זה לא אחד – יש עוד 100 כמוהו שיש להם אותה בעיה: לקבל אשראי מהבנק, להרחיב את המפעל, לייצא את המוצרים.

אמנון כהן: יש מוצרים איכותיים.

אמנון כהן: זה יעזור לך מחר כשזה ייכנס לשווקים שלנו.

אמנון כהן: יכול להיות שיש מוצרים שהצעירים שלנו יכולים להשתמש בהם.

אמנון כהן: יש לנו צעירים שמייבאים מחו"ל – אז יכול להיות פה ייצור מקומי בדרגה לא פחותה.

אמנון כהן: אני מודה לכל הנוכחים כאן.

אמנון כהן: אנחנו נשקול דיון המשך בעזרת השם.

<שמואל גולן: אני רוצה להודות לצוות.

אמנון כהן: בוודאי שאנחנו מודים למשרד מבקר המדינה.

<שמואל גולן: גם לשיתוף הפעולה.

אמנון כהן: למשנה למנכ"ל, עשיתם עבודה מצוינת; הארתם את עיני העוסקים ביום-יום.

אמנון כהן: לפעמים בלהט הדברים הם לא מסתכלים על כל דבר, ואנחנו רוצים שהרשות תהיה חזקה ותעשה את עבודתה נאמנה.

אמנון כהן: תודה רבה, הישיבה נעולה.

אמנון כהן: תודה למנהלת הוועדה שהכינה את הדיון, תודה לרושמת הפרוטוקול, תודה לדובר הוועדה.